qundao/data-zh-poetry huggingface dataset:
北牖
作者：戴亨
朝代：清

南荣思曝背，北牖苦寒侵。风透成冰室，云留酿雪阴。客心增岁暮，老貌觉愁深。逸调弹隆古，寥寥孰赏音。
十里台避风遇故人话旧
作者：戴亨
朝代：清

邂逅同酣浊酒杯，谩将往事费疑猜。迂儒自分难投俗，圣主何曾肯弃才。野日荒荒春草白，黄沙滚滚塞鸿哀。邮亭饮罢旋分袂，泪洒龙堆十里台。
午睡
作者：戴亨
朝代：清

熏风清枕簟，娇睡晕潮生。微笑朱唇启，应知梦里情。
午睡
作者：戴亨
朝代：清

竹轩贪爽豁，高卧与峰齐。枕上梦初觉，檐前日已低。野花开绝壁，山鸟浴晴溪。识得浮生理，閒云过岭西。
南陂
作者：戴亨
朝代：清

南陂高下接烟洲，峰顶千秋水自流。十亩桑田耕夜月，清光端为白云留。
南陂
作者：戴亨
朝代：清

苍翠带平冈，坐见南山路。白云淡无心，遥遥向山去。
博浪行
作者：戴亨
朝代：清

沧海壮士勇无敌，博浪沙中奋狙击。一声霹雳从天来，独夫仓皇丧魂魄。海内英雄尽惊起，黄石老人心不喜。涵养新朝佐命才，圮上从容教纳履。大人举事应天人，堂堂吊伐光乾坤。尚父渭阳且屠钓，阿衡莘野潜耕耘。诸离盗贼偶然中，荆高效之空杀身。黄石黄石知是谁，令我再拜思丰仪。
卢峰口
作者：戴亨
朝代：清

险阨卢龙塞，经过一怆神。悲风吹战垒，白骨吊征人。月落喧狐语，山空耀鬼燐。前途投宿处，冉冉汨行尘。
卢峰谣
作者：戴亨
朝代：清

卢龙山上峰崔嵬，卢龙山下云不开。古来征戍骨已朽，天阴鬼哭声悲哀。
卢龙县
作者：戴亨
朝代：清

匹马辽疆道路迟，海云东指不胜悲。卢龙古戍笳声起，孤竹台边日暮时。
卧佛寺
作者：戴亨
朝代：清

虚空天地外，清冷对金仙。已證真三昧，应参不二禅。尘劳何所得，登眺忽茫然。心契幽香妙，筌蹄欲弃捐。
历下亭怀古
作者：戴亨
朝代：清

历下亭犹古，昔人曾此游。我来寻胜迹，霜冷荻芦秋。万卷藏书屋，干霄白雪楼。徘徊风雅地，山色远含愁。
友人简邀踏青诗以谢之
作者：戴亨
朝代：清

迢递犹为客，乾坤空复春。禽声增别恨，草色总伤神。苦被愁中境，频摧病里身。谁堪还出郭，携榼坐花茵。
友人邀饮即席赋赠
作者：戴亨
朝代：清

瀰漫冰雪岁将残，失路空嗟范叔寒。卖赋几时逢狗监，论交何处觅鸡坛。寸衷久抱千秋恨，斗酒聊谋一夕欢。我亦吹篪同落魄，长安裘马笑儒冠。
发白
作者：戴亨
朝代：清

对镜惊霜雪，丝丝入鬓新。忽思千古事，转虑百年身。不老亦无术，长存自有神。颜彭今日看，修短定谁真。
口占一绝送松乔陪祀
作者：戴亨
朝代：清

冈回水抱陟还涉，紫气氤氲射眉睫。悄悄无声一夜霜，归途马上看红叶。
口占赠李复堂
作者：戴亨
朝代：清

杰士多奇情，往往不得吐。相遇素心人，一日可千古。
古书
作者：戴亨
朝代：清

一卷知何代，咸云是古书。但教余见扩，何必宋人馀。濡墨补残字，熏芸辟蠹鱼。豁然糟粕外，先哲若同居。
古书
作者：戴亨
朝代：清

数行读不到，岂是眼前书。痛惜生民后，穷搜天地初。精华陶睿智，糟粕饷迂疏。莫以韦编敝，芸窗饱蠹鱼。
古别离
作者：戴亨
朝代：清

大义联夫妇，恩情岂中移。既生亦已育，劳瘁妾所宜。指天发明誓，皓首以为期。新人颜如花，婉转扇微讥。怜深情易入，听之甘如饴。昔为比翼鸟，今为浊水泥。水浊无时清，弃捐从此辞。辞郎顾郎面，泪落眼中迷。分明结同心，胡为永分离。但言妾薄命，不怨郎乖违。有始鲜克终，谁能不如斯。百年金石交，各贵自保持。
古剑
作者：戴亨
朝代：清

神物虽韬敛，光芒碧汉横。祗因惊北斗，遂使在丰城。利钝何曾见，恩雠总不鸣。转愁脱赠后，烈士意难平。
古寺
作者：戴亨
朝代：清

倾颓岩谷里，何代梵王宫。不见天花落，真成色相空。禅关邻虎穴，山鬼啸林风。莲社凋零尽，凭谁问六通。
古庙
作者：戴亨
朝代：清

后起千年树，先来一片山。老僧勤导引，颓磴苦跻攀。萝薜牵秦月，箴铭勒汉环。诸天皆寂灭，何处问无还。
古庙二首
作者：戴亨
朝代：清

倾颓何代庙，四壁但埃尘。老树干云日，虚堂聚鬼神。灯龛藏野鼠，风叶恐行人。宿草秋坟路，荒原自结邻。深山藏结构，高树带斜晖。罗网牵珠箔，莓苔绣宝衣。江云来复去，梁燕乳还飞。望望村人远，依稀隔翠微。
古庙二首·其一
作者：戴亨
朝代：清

倾颓何代庙，四壁但埃尘。老树干云日，虚堂聚鬼神。灯龛藏野鼠，风叶恐行人。宿草秋坟路，荒原自结邻。
古庙二首·其二
作者：戴亨
朝代：清

深山藏结构，高树带斜晖。罗网牵珠箔，莓苔绣宝衣。江云来复去，梁燕乳还飞。望望村人远，依稀隔翠微。
古意
作者：戴亨
朝代：清

白云起前山，遮断郎归路。妾欲往从之，知郎在何处。明月挂前轩，秋风下高树。忽动别离情，出门望江路。虫语响空阶，高梧落疏影。秋夜月华明，独照孤帏冷。郎爱蕙草花，花多恐难久。妾有幽兰香，愿君莫去手。嘉树植中庭，号为女贞木。岁寒色不凋，霜雪从相酷。
古意·其一
作者：戴亨
朝代：清

白云起前山，遮断郎归路。妾欲往从之，知郎在何处。
古意·其三
作者：戴亨
朝代：清

虫语响空阶，高梧落疏影。秋夜月华明，独照孤帏冷。
古意·其二
作者：戴亨
朝代：清

明月挂前轩，秋风下高树。忽动别离情，出门望江路。
古意·其五
作者：戴亨
朝代：清

嘉树植中庭，号为女贞木。岁寒色不凋，霜雪从相酷。
古意·其四
作者：戴亨
朝代：清

郎爱蕙草花，花多恐难久。妾有幽兰香，愿君莫去手。
古意二首
作者：戴亨
朝代：清

见郎真欲去，郎去携郎手。问郎几时归，郎去念侬否。灼灼桃李花，翩翩堤上柳。去去日以疏，逐处留人久。双泪从此枯，瘦骨？速朽。任郎归不归，终当为郎守。嘉树郁中庭，上有双栖鸟。好音相和鸣，飞止狎昏晓。念子不能归，沈忧令人老。岂乏欢娱场，日令颜色好。
古意二首·其一
作者：戴亨
朝代：清

见郎真欲去，郎去携郎手。问郎几时归，郎去念侬否。灼灼桃李花，翩翩堤上柳。去去日以疏，逐处留人久。双泪从此枯，瘦骨？速朽。任郎归不归，终当为郎守。
古意二首·其一
作者：戴亨
朝代：清
体裁：古风

见郎真欲去，郎去携郎手。问郎几时归，郎去念侬否。灼灼桃李花，翩翩堤上柳。去去日以疏，逐处留人久。双泪从此枯，瘦骨𢬵速朽。任郎归不归，终当为郎守。
古意二首·其二
作者：戴亨
朝代：清

嘉树郁中庭，上有双栖鸟。好音相和鸣，飞止狎昏晓。念子不能归，沈忧令人老。岂乏欢娱场，日令颜色好。
古树
作者：戴亨
朝代：清

秦皇封未及，甘入不材林。老干擎天直，盘根拔地深。风霜坚劲节，日月饱清阴。且未浮槎去，焉知迟暮心。
古琴
作者：戴亨
朝代：清

自绝王门后，孤鸣尚有琴。谅因知者少，留得到而今。一曲猗兰操，千秋泗水心。悠然尘虑寂，沧海意何深。
古碑
作者：戴亨
朝代：清

不作石头梦，空留泉下哀。一朝辞翠巘，终古卧苍苔。功业归何处，文章安在哉。从来称岘首，姓字亦尘埃。
古镜
作者：戴亨
朝代：清

宝镜今何古，秦台照胆馀。积尘浑不觉，秋水失真如。昏浊成蠲弃，虚明忆始初。犹看团似月，觌面一欷歔。
古鼎
作者：戴亨
朝代：清

宝兹非赝质，铉耳复能全。糊口聊初试，铭功殊不然。鹧鸪班自灿，饕餮象空悬。折足何堪重，深为覆餗怜。
叶圣嘉许九日倾囊沽酒届期不果诗以嘲之
作者：戴亨
朝代：清

风捲黄云浪捲沙，风晴浪息起边笳。奚囊久废寻山句，篱菊偏开索酒花。自许携尊倾箧笥，虚疑遣使报烟霞。踟蹰令节终难负，斟酌旗亭傍晚赊。
司贞女二首
作者：戴亨
朝代：清

斲彼冬青木，练兹冰蚕丝。不奏合欢音，翻鼓别鹄词。结缡自髫龀，没齿以为期。不谓永决绝，乃在及笄时。妾心非朝露，不为白日晞。芙蓉负霜死，不作浮蘋移。平生味凫藻，何以执妇仪。愿言觌君面，为君守孤帷。郎若东流水，永逝无还期。妾若茑萝丝，松折犹逶迤。三日为君妇，未识君容仪。含羞侍君疾，但觉心酸悲。哀风出穗闼，夜夜啼羁雌。白头自兹始，九死亮不移。郎有堂上亲，郎有柩下儿。仰事兼俯育，劳瘁妾不辞。遂此区区心，愿赴黄泉期。
司贞女二首·其一
作者：戴亨
朝代：清

斲彼冬青木，练兹冰蚕丝。不奏合欢音，翻鼓别鹄词。结缡自髫龀，没齿以为期。不谓永决绝，乃在及笄时。妾心非朝露，不为白日晞。芙蓉负霜死，不作浮蘋移。平生味凫藻，何以执妇仪。愿言觌君面，为君守孤帷。
司贞女二首·其二
作者：戴亨
朝代：清

郎若东流水，永逝无还期。妾若茑萝丝，松折犹逶迤。三日为君妇，未识君容仪。含羞侍君疾，但觉心酸悲。哀风出穗闼，夜夜啼羁雌。白头自兹始，九死亮不移。郎有堂上亲，郎有柩下儿。仰事兼俯育，劳瘁妾不辞。遂此区区心，愿赴黄泉期。
司贞女二首·其二
作者：戴亨
朝代：清
体裁：古风

郎若东流水，永逝无还期。妾若茑萝丝，松折犹逶迤。三日为君妇，未识君容仪。含羞侍君疾，但觉心酸悲。哀风出繐闼，夜夜啼羁雌。白头自兹始，九死亮不移。郎有堂上亲，郎有柩下儿。仰事兼俯育，劳瘁妾不辞。遂此区区心，愿赴黄泉期。
吊古战场
作者：戴亨
朝代：清

落日悲风起塞垣，暂停车骑眺高原。黄沙荒碛征人墓，野月哀笳壮士魂。何代庙谟勤远略，至今殇鬼哭黄昏。由来德化消兵燹，四海浑忘乐利恩。
吊岳忠武王
作者：戴亨
朝代：清

英雄血战奋蜺旌，雪耻忠丹贯日明。不忌犁庭回二帝，忍教奸相坏长城。魂骑箕尾归苍昊，地涌波涛走巨鲸。从此中原终莫救，至今烈士恨难平。
吊钱中和
作者：戴亨
朝代：清

遍历名山觅返还，可堪垂老释黄冠。徒令吊客悲膏火，岂有穹霄降玉棺。薤露歌前风日惨，北邙山下水云寒。不须泉路通消息，定悔红颜缚羽翰。
听弹塞上鸿曲
作者：戴亨
朝代：清

一鼓塞鸿音，关山雨雪深。淩云飞乍起，倾耳韵还沈。远戍中宵泪，孤臣万里心。听君无尽意，感我欲沾襟。
听弹水仙操
作者：戴亨
朝代：清

希音今绝响，古乐独安弦。浊俗谁同调，孤鸣忆水仙。空江招白鹤，远峤迓成连。如共幽人语，灵槎舣日边。
听弹沧海龙吟
作者：戴亨
朝代：清

空斋调雁柱，沧海听龙吟。弦指风雷聚，波涛栋宇深。扬鬐声裂石，坐客昼惊心。渐觉音和缓，春膏沛远林。
听弹秋江夜泊
作者：戴亨
朝代：清

秋气森庭户，江声沸几筵。何人舟夜泊，沈子坐操弦。孤雁鸣沙岸，哀猿吊岭烟。归心千里外，听罢泪潸然。
听沈江门鼓琴步棕亭韵
作者：戴亨
朝代：清

孤云归远岫，群鸟入寒林。天宇澄秋水，江门鼓素琴。虚斋人尽后，明月夜方深。默坐心如洗，听君弦上音。
听泉
作者：戴亨
朝代：清

幽涧听泉声，山中约二更。野风生竹□，孤月入怀明。俗虑一时净，閒心永夜清。转愁明发去，尘市若为情。
听琴
作者：戴亨
朝代：清

风定寒梅发，幽香小室融。虚窗弹古调，明月照枯桐。山静泉流细，天高鹤唳空。曲终群籁寂，心境接洪濛。
听门人沈弹琴
作者：戴亨
朝代：清

朝雨生微凉，尘客绝来径。枝上鸟声清，阶下苔痕净。独坐小窗前，名花素磁瑩。丘壑结遥想，清吟寄孤兴。为我张鸣琴，澄心发真听。泠泠太古音，天宇夜深静。
听门人沈弹琴
作者：戴亨
朝代：清
体裁：古风

朝雨生微凉，尘客绝来径。枝上鸟声清，阶下苔痕净。独坐小窗前，名花素磁莹。丘壑结遥想，清吟寄孤兴。为我张鸣琴，澄心发真听。泠泠太古音，天宇夜深静。
和云浦送春之作
作者：戴亨
朝代：清

浮生若梦寐，能得几时好。况我年就衰，蜗居怅枯槁。户外春忽来，欣然见庭草。选胜携芳尊，花间坐闻鸟。结念方未申，春去一何早。韶华难久留，百年亦易老。一觞聊自吟，念之伤怀抱。
和人经某花园墙外看花之作
作者：戴亨
朝代：清

烂缦花枝生晓寒，重门深院避人看。悬知百宝雕栏里，风妒繁华春易阑。
和友人游仙杂诗
作者：戴亨
朝代：清

年来踪迹但支离，世味人情老渐知。材与不材堪自处，道非常道觅吾师。鸾音鸿爪同消息，老屋荒江阅岁时。笑看蚍蜉尘垢里，熙熙攘攘欲奚为。三才相盗复相媒，消息人间莫浪猜。识得蟾精随月满，直教龙女献珠来。井轳倒绠牵泉脉，犀火灵潭照蚌胎。另立乾坤身再造，伫看名姓列丹台。先天一气叩关元，窅窅冥冥大药存。颠倒乾坤成泰象，往来离坎立玄根。狂澜海底探蛟穴，逆水滩头过剑门。送得真人归洞府，温风桃熟武陵源。闻说仙人十二楼，琪花瑶草秘神州。身探月窟金初现，手挽天河水逆流。沧海露凝珠颗润，蓝田风暖玉苗秋。万灵呼吸皆从令，不让卢敖汗漫游。遐思未遂赤松游，大道虽闻不解愁。荏苒光阴惊逝水，飘零天地感浮鸥。襄王绮梦怀神雨，嬴女箫声隔凤楼。羡杀瑶池陪宴饮，蕊珠宫里露华秋。人间天上事如何，谩道黄姑别恨多。自有鹊桥通碧落，不教织女隔银河。彩云结绮成华幄，玉露凝珠坠锦梭。从此星垣罗袜敛，岂烦岁岁久淩波。
和友人游仙杂诗·其一
作者：戴亨
朝代：清

年来踪迹但支离，世味人情老渐知。材与不材堪自处，道非常道觅吾师。鸾音鸿爪同消息，老屋荒江阅岁时。笑看蚍蜉尘垢里，熙熙攘攘欲奚为。
和友人游仙杂诗·其三
作者：戴亨
朝代：清

先天一气叩关元，窅窅冥冥大药存。颠倒乾坤成泰象，往来离坎立玄根。狂澜海底探蛟穴，逆水滩头过剑门。送得真人归洞府，温风桃熟武陵源。
和友人游仙杂诗·其二
作者：戴亨
朝代：清

三才相盗复相媒，消息人间莫浪猜。识得蟾精随月满，直教龙女献珠来。井轳倒绠牵泉脉，犀火灵潭照蚌胎。另立乾坤身再造，伫看名姓列丹台。
和友人游仙杂诗·其五
作者：戴亨
朝代：清

遐思未遂赤松游，大道虽闻不解愁。荏苒光阴惊逝水，飘零天地感浮鸥。襄王绮梦怀神雨，嬴女箫声隔凤楼。羡杀瑶池陪宴饮，蕊珠宫里露华秋。
和友人游仙杂诗·其六
作者：戴亨
朝代：清

人间天上事如何，谩道黄姑别恨多。自有鹊桥通碧落，不教织女隔银河。彩云结绮成华幄，玉露凝珠坠锦梭。从此星垣罗袜敛，岂烦岁岁久淩波。
和友人游仙杂诗·其四
作者：戴亨
朝代：清

闻说仙人十二楼，琪花瑶草秘神州。身探月窟金初现，手挽天河水逆流。沧海露凝珠颗润，蓝田风暖玉苗秋。万灵呼吸皆从令，不让卢敖汗漫游。
和叶某留别原韵
作者：戴亨
朝代：清

浊俗谁堪性命亲，出尘丰格慕长春。云衾石枕名山梦，月径苔矶野鹤茵。混沌凿开天上路，大千甘溺幻中身。从兹抉出樊笼外，万虑纠纷一霎驯。入山唯觉与山亲，鸟语花香识岁春。雨过紫芝生绣谷，风来朱草落云茵。地无名利戕真性，天假烟霞铸道身。莫讶形同黄鹤健，已将心共白鸥驯。但解繁华著意亲，那知转瞬不成春。貂蝉冷落麒麟冢，歌舞销沈锦绣茵。太上洪施延命诀，百年忍作断蓬身。唯期大事因缘就，山鸟山花处处驯。微躯天地亦何亲，玄发朱颜旦暮春。剌眼莺花摧大块，惊心冰雪积寒茵。灯残漏尽三生梦，蔓草荒原百岁身。不待刘家丛桂长，便思叶县两凫驯。飞梦遥连海外亲，惧将尘网汨芳春。鸣泉落涧羞歌扇，幽鸟衔花薄舞茵。趼足行吟名峤顶，破瓢饮挂老松身。龙沙符瑞今当会，八百丛中鹤驭驯。香园善水性天亲，蟾血鸾膏养大春。时与白云归洞府，月随瀛海上屏茵。乾坤有象泡中影，今古难醒醉里身。悯世婆心知不倦，伫看龙杖葛陂驯。和光蛇虎亦须亲，避世襟期别有春。大地蜉蝣悲浩劫，先天消息迓文茵。晤言顿醒浮生梦，把臂还惊顷刻身。是否请君回首看，新人争逐旧人驯。澄怀无碍与天亲，灵蠢皆成大地春。老鹤玄猿尘外友，落花芳草洞中茵。云山此去千年计，陆海重来再造身。我亦心期朝五岳，深惭狂象未能驯。有道真能害作亲，冬藏秋杀尽皆春。鼎炉鲍石烹神火，海峤蛟珠列翠茵。银汉槎头徵往事，白云乡里悟前身。任教轩冕罗天阙，龙性从来不受驯。闻说仙源梦寐亲，桃花流水武林春。岩端果熟分猿俸，洞口云封坐藓茵。捐佩久暌朝市客，逢人谁识牧樵身。敢云真诰从空下，老觉年来性渐驯。百年唯有道堪亲，岁月从教秋复春。剑吐龙文翔佩带，座邀天乐奏花茵。恩深亭毒归灵宥，情款阴阳结寿身。解得仙凡通咫尺，云旗风马总能驯。难把玄珠寄所亲，崖花荣悴纪冬春。灵溪此日留丹灶，仙迹他年感卧茵。阴谷苍藤藏日月，冰壶石髓澡心身。大还有药君知否，慧剑成龙豢已驯。鹿豕堪同眷属亲，襟怀何处不阳春。壶中甲子还天地，袖里风雷护枕茵。过去徒留千载恨，悟来方识此时身。定知万化从心运，海澨烟霄羽驾驯。山中宰相我情亲，得诀君归洞里春。行处药锄随杖履，梦回松月照衾茵。十洲潜影云霄路，五岳淩空鹤背身。踪迹人间如借问，谷神昌后毒龙驯。青城乌目一朝亲，石室阴崖万古春。术秘丹梯金作简，药收银海月当茵。挥叱云烟鸾鹄驭，往来天地主宾身。应嗤土窟尸乡叟，但解群鸡绕屋驯。一与群真笑语亲，八千秋过八千春。蓝桥结眷邀神女，丹穴流珠醉锦茵。蓬岛月明朝贝阙，扶桑日出控鳌身。若逢望气关门尹，吩咐青牛且暂驯。
和叶某留别原韵·其一
作者：戴亨
朝代：清

浊俗谁堪性命亲，出尘丰格慕长春。云衾石枕名山梦，月径苔矶野鹤茵。混沌凿开天上路，大千甘溺幻中身。从兹抉出樊笼外，万虑纠纷一霎驯。
和叶某留别原韵·其七
作者：戴亨
朝代：清

和光蛇虎亦须亲，避世襟期别有春。大地蜉蝣悲浩劫，先天消息迓文茵。晤言顿醒浮生梦，把臂还惊顷刻身。是否请君回首看，新人争逐旧人驯。
和叶某留别原韵·其三
作者：戴亨
朝代：清

但解繁华著意亲，那知转瞬不成春。貂蝉冷落麒麟冢，歌舞销沈锦绣茵。太上洪施延命诀，百年忍作断蓬身。唯期大事因缘就，山鸟山花处处驯。
和叶某留别原韵·其九
作者：戴亨
朝代：清

有道真能害作亲，冬藏秋杀尽皆春。鼎炉鲍石烹神火，海峤蛟珠列翠茵。银汉槎头徵往事，白云乡里悟前身。任教轩冕罗天阙，龙性从来不受驯。
和叶某留别原韵·其二
作者：戴亨
朝代：清

入山唯觉与山亲，鸟语花香识岁春。雨过紫芝生绣谷，风来朱草落云茵。地无名利戕真性，天假烟霞铸道身。莫讶形同黄鹤健，已将心共白鸥驯。
和叶某留别原韵·其五
作者：戴亨
朝代：清

飞梦遥连海外亲，惧将尘网汨芳春。鸣泉落涧羞歌扇，幽鸟衔花薄舞茵。趼足行吟名峤顶，破瓢饮挂老松身。龙沙符瑞今当会，八百丛中鹤驭驯。
和叶某留别原韵·其八
作者：戴亨
朝代：清

澄怀无碍与天亲，灵蠢皆成大地春。老鹤玄猿尘外友，落花芳草洞中茵。云山此去千年计，陆海重来再造身。我亦心期朝五岳，深惭狂象未能驯。
和叶某留别原韵·其六
作者：戴亨
朝代：清

香园善水性天亲，蟾血鸾膏养大春。时与白云归洞府，月随瀛海上屏茵。乾坤有象泡中影，今古难醒醉里身。悯世婆心知不倦，伫看龙杖葛陂驯。
和叶某留别原韵·其十
作者：戴亨
朝代：清

闻说仙源梦寐亲，桃花流水武林春。岩端果熟分猿俸，洞口云封坐藓茵。捐佩久暌朝市客，逢人谁识牧樵身。敢云真诰从空下，老觉年来性渐驯。
和叶某留别原韵·其十一
作者：戴亨
朝代：清

百年唯有道堪亲，岁月从教秋复春。剑吐龙文翔佩带，座邀天乐奏花茵。恩深亭毒归灵宥，情款阴阳结寿身。解得仙凡通咫尺，云旗风马总能驯。
和叶某留别原韵·其十三
作者：戴亨
朝代：清

鹿豕堪同眷属亲，襟怀何处不阳春。壶中甲子还天地，袖里风雷护枕茵。过去徒留千载恨，悟来方识此时身。定知万化从心运，海澨烟霄羽驾驯。
和叶某留别原韵·其十二
作者：戴亨
朝代：清

难把玄珠寄所亲，崖花荣悴纪冬春。灵溪此日留丹灶，仙迹他年感卧茵。阴谷苍藤藏日月，冰壶石髓澡心身。大还有药君知否，慧剑成龙豢已驯。
和叶某留别原韵·其十五
作者：戴亨
朝代：清

青城乌目一朝亲，石室阴崖万古春。术秘丹梯金作简，药收银海月当茵。挥叱云烟鸾鹄驭，往来天地主宾身。应嗤土窟尸乡叟，但解群鸡绕屋驯。
和叶某留别原韵·其十六
作者：戴亨
朝代：清

一与群真笑语亲，八千秋过八千春。蓝桥结眷邀神女，丹穴流珠醉锦茵。蓬岛月明朝贝阙，扶桑日出控鳌身。若逢望气关门尹，吩咐青牛且暂驯。
和叶某留别原韵·其十四
作者：戴亨
朝代：清

山中宰相我情亲，得诀君归洞里春。行处药锄随杖履，梦回松月照衾茵。十洲潜影云霄路，五岳淩空鹤背身。踪迹人间如借问，谷神昌后毒龙驯。
和叶某留别原韵·其四
作者：戴亨
朝代：清

微躯天地亦何亲，玄发朱颜旦暮春。剌眼莺花摧大块，惊心冰雪积寒茵。灯残漏尽三生梦，蔓草荒原百岁身。不待刘家丛桂长，便思叶县两凫驯。
和同年卢都转雅雨红桥修禊原韵
作者：戴亨
朝代：清

花光夹岸拥仙舟，觞咏良辰竞逗遛。一自江滨开郑驿，顿令海内识荆州。清尊到处金衣劝，好句成时锦簟酬。莫怪画桡喧柳浦，风流都转作遨头。裙屐才名尽少年，彩毫争艳万花前。纷趋巨壑沧溟外，罗列群峰太华巅。晓日僧开无碍塔，春风人坐总宜船。炊烟一片晴光合，遥指江城碧树圆。交流碧玉四桥通，辇路纡回翠槛东。曲沼春波涵帝泽，层台仙籁下天风。离宫宛转窥青琐，绝峤依稀认紫濛。此日太平传盛事，人人身到五云中。看花老眼倍添明，听遍枝头百啭声。愧我文章真少技，知君心迹自双清。笙歌队里长春国，灯火光中不夜城。独撚霜髭赓丽句，水明楼上月三更。
和同年卢都转雅雨红桥修禊原韵·其一
作者：戴亨
朝代：清

花光夹岸拥仙舟，觞咏良辰竞逗遛。一自江滨开郑驿，顿令海内识荆州。清尊到处金衣劝，好句成时锦簟酬。莫怪画桡喧柳浦，风流都转作遨头。
和同年卢都转雅雨红桥修禊原韵·其三
作者：戴亨
朝代：清

交流碧玉四桥通，辇路纡回翠槛东。曲沼春波涵帝泽，层台仙籁下天风。离宫宛转窥青琐，绝峤依稀认紫濛。此日太平传盛事，人人身到五云中。
和同年卢都转雅雨红桥修禊原韵·其二
作者：戴亨
朝代：清

裙屐才名尽少年，彩毫争艳万花前。纷趋巨壑沧溟外，罗列群峰太华巅。晓日僧开无碍塔，春风人坐总宜船。炊烟一片晴光合，遥指江城碧树圆。
和同年卢都转雅雨红桥修禊原韵·其四
作者：戴亨
朝代：清

看花老眼倍添明，听遍枝头百啭声。愧我文章真少技，知君心迹自双清。笙歌队里长春国，灯火光中不夜城。独撚霜髭赓丽句，水明楼上月三更。
和毛秋岑济上之作
作者：戴亨
朝代：清

济上春风暖，临流畅我情。长桥分甸服，一水界齐清。泰岱云来近，虚空雨易成。田家八万户，沾洒遍深耕。
和白鹤亭送无凡上人结茅盘山原韵
作者：戴亨
朝代：清

振锡超尘境，飘然远绝群。松门衔峭壁，石榻沤寒云。一法心无住，千江月不分。遥知莲社侣，携笑虎溪闻。性空虽不昧，尘海亦徒然。撒手名山去，归心古佛前。岭猿清妙悟，松月静安禅。回首泥涂界，人天隔幻烟。
和白鹤亭送无凡上人结茅盘山原韵·其一
作者：戴亨
朝代：清

振锡超尘境，飘然远绝群。松门衔峭壁，石榻沤寒云。一法心无住，千江月不分。遥知莲社侣，携笑虎溪闻。
和白鹤亭送无凡上人结茅盘山原韵·其二
作者：戴亨
朝代：清

性空虽不昧，尘海亦徒然。撒手名山去，归心古佛前。岭猿清妙悟，松月静安禅。回首泥涂界，人天隔幻烟。
和程侍御四首 其一 藤屋读书
作者：戴亨
朝代：清

绝壁苍藤深，虬条结精舍。清籁激微飙，高云宿檐瓦。悠然太古心，摊书北窗下。
和程侍御四首 其三 持偈
作者：戴亨
朝代：清

枯偈持九年，心境长自照。月落万川明，山禽时一叫。抛却破蒲团，拈花忽微笑。
和程侍御四首 其二 听曲
作者：戴亨
朝代：清

靡颜娇上春，新声复清绝。流睇逗层波，纤喉递缓节。花茵落叶深，一曲回风阕。
和程侍御四首 其四 芦舫寻诗
作者：戴亨
朝代：清

虚舟载孤月，月浸芦花白。天影浴澄波，波回漾空碧。吟魂渺何依，烟霞久成癖。
和程侍御四首·藤屋读书
作者：戴亨
朝代：清

绝壁苍藤深，虬条结精舍。清籁激微飙，高云宿檐瓦。悠然太古心，摊书北窗下。靡颜娇上春，新声复清绝。流睇逗层波，纤喉递缓节。花茵落叶深，一曲回风阕。枯偈持九年，心境长自照。月落万川明，山禽时一叫。抛却破蒲团，拈花忽微笑。虚舟载孤月，月浸芦花白。天影浴澄波，波回漾空碧。吟魂渺何依，烟霞久成癖。
和金仁趾乞任东涧撰大父竹溪先生诗叙原韵
作者：戴亨
朝代：清

大父真人瑞，文孙亦世贤。诗歌垂隐德，扬扢赖洪篇。艰苦唯斯道，嗟跎及暮年。江淹才欲尽，把卷意茫然。
咏佛手柑
作者：戴亨
朝代：清

霜柑悬色相，佛手是耶非。伸屈皆禅谛，骈枝亦悟机。掌应摩顶现，香逐散花飞。静味拳拳妙，西来大意微。
咏史七首
作者：戴亨
朝代：清

中山飨朝士，子期忽不与。忿怒搆楚师，国亡何悤遽。壶浆悯饥人，事亦偶然遇。危急徂厥亡，仓皇绝生路。讵知饿夫儿，赴难无转顾。怨亦不在大，恩亦不在小。生死判一餐，报施亦何巧。始皇愚黔首，焚书坑诸儒。扶苏谏不纳，远使西防胡。鲍鱼一朝臭，贤嗣遭枉诛。元凶得肆志，万姓怒已张。英雄起草泽，嬴族遂灭亡。祸机之所伏，天人岂渺茫。宋国有义士，父子目俱盲。天道祐良善，此理疑荒唐。楚人逞兵威，杀戮填沟隍。失明者不役，遂得安其常。人世有迍邅，勿遽云不祥。名利中人心，父子且相啖。乐羊伐中山，食子事已惨。犹曰忠其君，绝恩露肝胆。列鼎烹而翁，分羹语何险。英雄不顾家，言出事幸寝。敌倘不受欺，大恶将奚掩。汉祚至桓灵，气节竞相尚。处士操权衡，贤愚尽倾向。矜誇标俊厨，置身千仞上。谁甘处卑污，侧目兴群谤。党锢祸遂成，国脉因之丧。岂若申屠生，与世不相抗。英雄抱伟略，徘徊营四海。卖畚向田家，举世谁知己。中原正陆沈，怀才忍坐视。杖剑诣军门，献策赤须子。扪虱但空谈，瞻乌竟何止。飘然西相秦，中心岂得已。人生感意气，功名偶然耳。千秋谅其衷，初念不及此。阴阳相剥蚀，龙战血玄黄。唐祚遘阳九，四宇纷抢攘。忠良死无类，盗贼为侯王。事理不能穷，天地疑荒唐。我欲咎真宰，仰视但苍苍。已矣勿复言，纰缪自鸿荒。
咏史七首·其一
作者：戴亨
朝代：清

中山飨朝士，子期忽不与。忿怒搆楚师，国亡何悤遽。壶浆悯饥人，事亦偶然遇。危急徂厥亡，仓皇绝生路。讵知饿夫儿，赴难无转顾。怨亦不在大，恩亦不在小。生死判一餐，报施亦何巧。
咏史七首·其七
作者：戴亨
朝代：清

阴阳相剥蚀，龙战血玄黄。唐祚遘阳九，四宇纷抢攘。忠良死无类，盗贼为侯王。事理不能穷，天地疑荒唐。我欲咎真宰，仰视但苍苍。已矣勿复言，纰缪自鸿荒。
咏史七首·其三
作者：戴亨
朝代：清

宋国有义士，父子目俱盲。天道祐良善，此理疑荒唐。楚人逞兵威，杀戮填沟隍。失明者不役，遂得安其常。人世有迍邅，勿遽云不祥。
咏史七首·其二
作者：戴亨
朝代：清

始皇愚黔首，焚书坑诸儒。扶苏谏不纳，远使西防胡。鲍鱼一朝臭，贤嗣遭枉诛。元凶得肆志，万姓怒已张。英雄起草泽，嬴族遂灭亡。祸机之所伏，天人岂渺茫。
咏史七首·其五
作者：戴亨
朝代：清

汉祚至桓灵，气节竞相尚。处士操权衡，贤愚尽倾向。矜誇标俊厨，置身千仞上。谁甘处卑污，侧目兴群谤。党锢祸遂成，国脉因之丧。岂若申屠生，与世不相抗。
咏史七首·其六
作者：戴亨
朝代：清

英雄抱伟略，徘徊营四海。卖畚向田家，举世谁知己。中原正陆沈，怀才忍坐视。杖剑诣军门，献策赤须子。扪虱但空谈，瞻乌竟何止。飘然西相秦，中心岂得已。人生感意气，功名偶然耳。千秋谅其衷，初念不及此。
咏史七首·其四
作者：戴亨
朝代：清

名利中人心，父子且相啖。乐羊伐中山，食子事已惨。犹曰忠其君，绝恩露肝胆。列鼎烹而翁，分羹语何险。英雄不顾家，言出事幸寝。敌倘不受欺，大恶将奚掩。
咏宝鼎
作者：戴亨
朝代：清

三代调和器，胡为却在兹。金精谁解重，宗庙不终遗。饘粥恒于是，伛偻尚有词。函牛堪大受，少汁莫轻施。
咏方镜
作者：戴亨
朝代：清

虚中生皎洁，静里察微茫。照老须眉热，菱花心事凉。万端无定象，随应不拘方。纤翳防亏鉴，摩挲为发光。
咏水仙花
作者：戴亨
朝代：清

洛川川上淩波子，蹁跹弄影烟波里。环佩声沈几度秋，幻作春花爱春水。素貌亭亭冰雪姿，争春耻并妖红紫。空谷兰英品亦尊，叶长犹恐拖泥滓。尔独尘居不受尘，清泉养质随乌几。我将携之与俱飞，褰裳飘缈空中举。瑶琴海上招成连，万载千秋长不死。
咏瓶花
作者：戴亨
朝代：清

胆瓶斜插两三枝，丰致嫣然亦可怡。满室馨香春焕烂，隔帘蜂蝶影参差。易伤艳质纷纷落，好劝熏风细细吹。景物随时看不尽，名园回首事多悲。
咏荔枝
作者：戴亨
朝代：清

中原果食备珍奇，此物由来道路迟。多事尉陀通献纳，至今南海贡离枝。
咏落叶敬步御制原韵
作者：戴亨
朝代：清

露折霜摧岂自由，花残莺老债谁留。无边晻暧成虚荫，不断萧骚付浊流。弃妇机中明月夜，离人江上白云秋。何须更听回风曲，满眼荣枯导客愁。东西飘泊散残红，寥落关山夕照空。岂向御沟流锦字，已甘憔首逐飞蓬。集无枯菀随凉雨，望断青葱忆好风。最是蝉鸣凄绝处，萧萧声乱五更中。瞥眼惊看节序殊，流光那得住斯须。已伤茂苑差池陨，旋感深林次第无。力怯云衢甘委壑，巢怜风影泣栖乌。枝头未尽苍黄色，惨淡馀荣尚守株。风木无端惊客心，皋鱼隐痛对伊深。飘来湿处疑含泪，盼去空庭失旧阴。忆接芳蕤徒缱绻，情依乔影费追寻。羁人不寐愁听汝，中夜蛩音杂雨音。田家荆树近如何，泪洒枯茎感慨多。纷与断霞争渡水，乱披残霭下寒波。虫书未就馀残萚，蚁梦初回尽改柯。鸿雁影稀孤干在，愁心摇落遍关河。天高地迥感深秋，无定萍踪相对愁。梦逐樵蓑穿石磴，魂迷渔笠上兰舟。穷途有哭如狂阮，随处堪埋类醉刘。敢以巴言赓睿藻，自伤身世等浮沤。
咏落叶敬步御制原韵·其一
作者：戴亨
朝代：清

露折霜摧岂自由，花残莺老债谁留。无边晻暧成虚荫，不断萧骚付浊流。弃妇机中明月夜，离人江上白云秋。何须更听回风曲，满眼荣枯导客愁。
咏落叶敬步御制原韵·其三
作者：戴亨
朝代：清

瞥眼惊看节序殊，流光那得住斯须。已伤茂苑差池陨，旋感深林次第无。力怯云衢甘委壑，巢怜风影泣栖乌。枝头未尽苍黄色，惨淡馀荣尚守株。
咏落叶敬步御制原韵·其二
作者：戴亨
朝代：清

东西飘泊散残红，寥落关山夕照空。岂向御沟流锦字，已甘憔首逐飞蓬。集无枯菀随凉雨，望断青葱忆好风。最是蝉鸣凄绝处，萧萧声乱五更中。
咏落叶敬步御制原韵·其五
作者：戴亨
朝代：清

田家荆树近如何，泪洒枯茎感慨多。纷与断霞争渡水，乱披残霭下寒波。虫书未就馀残萚，蚁梦初回尽改柯。鸿雁影稀孤干在，愁心摇落遍关河。
咏落叶敬步御制原韵·其六
作者：戴亨
朝代：清

天高地迥感深秋，无定萍踪相对愁。梦逐樵蓑穿石磴，魂迷渔笠上兰舟。穷途有哭如狂阮，随处堪埋类醉刘。敢以巴言赓睿藻，自伤身世等浮沤。
咏落叶敬步御制原韵·其四
作者：戴亨
朝代：清

风木无端惊客心，皋鱼隐痛对伊深。飘来湿处疑含泪，盼去空庭失旧阴。忆接芳蕤徒缱绻，情依乔影费追寻。羁人不寐愁听汝，中夜蛩音杂雨音。
哭坦居五弟
作者：戴亨
朝代：清

百年空有事功期，和叶埙篪不竟吹。鵩赋长沙终作祟，刀无王览更谁遗。峥嵘气向丹霄尽，迢递魂归故国迟。书閟石函何日启，一生怀抱独兄知。穷边犹幸得团圆，几载微名各一天。京国人深遥别恨，衡门相聚未盈年。箦移仓卒疑难释，医视分明病己痊。冥默穹苍高莫问，空挥热泪朔风前。如君真是克家郎，静念平生事可伤。雁塞穷愁羁骨肉，鸡窗健志敌冰霜。市燕骐骥宜高价，瑞国鸾凰竟不翔。自是衰微兴尚早，斯人空作一门祥。双亲垂白隶真番，艰苦襟怀讵可言。砥砺正期成国士，文章端可大寒门。一朝玉树埋荒草，终古黄沙吊旅魂。摊卷伤心孤烛夜，芸窗铁砚复谁论。三十才过命已隳，天生大器竟何为。谁咨孔坦临终略，不愧曾参启足时。野寺一棺荒荠合，破篱三径夜乌悲。何堪把臂论文地，衰草寒花寂寞滋。荆树庭前叶正森，忽惊风雨折浓阴。望云应堕思亲泪，残卷空馀教子心。一室孤灯寒欲烬，数声哀雁月初沈。知君魂魄时来往，风雨灵旗每夜深。
哭坦居五弟·其一
作者：戴亨
朝代：清

百年空有事功期，和叶埙篪不竟吹。鵩赋长沙终作祟，刀无王览更谁遗。峥嵘气向丹霄尽，迢递魂归故国迟。书閟石函何日启，一生怀抱独兄知。
哭坦居五弟·其三
作者：戴亨
朝代：清

如君真是克家郎，静念平生事可伤。雁塞穷愁羁骨肉，鸡窗健志敌冰霜。市燕骐骥宜高价，瑞国鸾凰竟不翔。自是衰微兴尚早，斯人空作一门祥。
哭坦居五弟·其二
作者：戴亨
朝代：清

穷边犹幸得团圆，几载微名各一天。京国人深遥别恨，衡门相聚未盈年。箦移仓卒疑难释，医视分明病己痊。冥默穹苍高莫问，空挥热泪朔风前。
哭坦居五弟·其五
作者：戴亨
朝代：清

三十才过命已隳，天生大器竟何为。谁咨孔坦临终略，不愧曾参启足时。野寺一棺荒荠合，破篱三径夜乌悲。何堪把臂论文地，衰草寒花寂寞滋。
哭坦居五弟·其六
作者：戴亨
朝代：清

荆树庭前叶正森，忽惊风雨折浓阴。望云应堕思亲泪，残卷空馀教子心。一室孤灯寒欲烬，数声哀雁月初沈。知君魂魄时来往，风雨灵旗每夜深。
哭坦居五弟·其四
作者：戴亨
朝代：清

双亲垂白隶真番，艰苦襟怀讵可言。砥砺正期成国士，文章端可大寒门。一朝玉树埋荒草，终古黄沙吊旅魂。摊卷伤心孤烛夜，芸窗铁砚复谁论。
哭徐五孝廉天柱
作者：戴亨
朝代：清

百年怀抱竟何成，仓卒羁魂恨未平。客里一棺凭友葬，边荒八口仗谁生。义当身任无他诿，泪为家贫暗自倾。杯酒酹君君有识，九泉应鉴故人情。
哭明惺斋三首
作者：戴亨
朝代：清

夜梦方疑信，晨兴报溘亡。穷途谁我重，交谊独君长。风雅坛空在，烟霞愿未偿。他时听玉笛，何忍赋山阳。十载论交地，千秋此德邻。升沈终不易，道义老逾真。久病欣方减，新诗觉有神。如何违数日，仓卒失斯人。交道今谁重，斯文世所轻。艰难羁客泪，生死哭君情。惨雪迷归路，沧波空旧盟。那堪招隐句，吟作断肠声。
哭明惺斋三首·其一
作者：戴亨
朝代：清

夜梦方疑信，晨兴报溘亡。穷途谁我重，交谊独君长。风雅坛空在，烟霞愿未偿。他时听玉笛，何忍赋山阳。
哭明惺斋三首·其三
作者：戴亨
朝代：清

交道今谁重，斯文世所轻。艰难羁客泪，生死哭君情。惨雪迷归路，沧波空旧盟。那堪招隐句，吟作断肠声。
哭明惺斋三首·其二
作者：戴亨
朝代：清

十载论交地，千秋此德邻。升沈终不易，道义老逾真。久病欣方减，新诗觉有神。如何违数日，仓卒失斯人。
哭陈石闾
作者：戴亨
朝代：清

北宋南施次第推，百年风雅久虺隤。不从隆古争雄长，谁信文坛有霸才。紫气虚瞻函谷尹，大招频上郭生台。谩言三老辽东旧，郢技空存质已摧。
哭陈进士宪图
作者：戴亨
朝代：清

眼底如君铁石人，谁能相赏出风尘。炊烟屡绝才偏富，瘦骨孤撑语不贫。佛火夜寒悲自咏，旅情春剧苦同申。琅玕赠我留君泪，每一吟哦一怆神。从古英雄遇合难，每凭健笔发长叹。遗编蒙土将谁赏，洒泪开函独我看。花径宛然词客杳，松窗无恙酒杯寒。生刍奠罢携僧别，惆怅斜阳下远滩。十年科甲老閒身，万里艰难应诏臣。深痛玉楼徵记日，正为乡国梦归人。恩雠满匣留金剑，侠烈孤魂质鬼神。简练阴符终未试，应教杰士泪沾巾。有才无命复何言，赍志重泉死亦冤。旅榇暂依乡衲寺，客骸谁返故园魂。箕裘有子空瞻望，苫块无亲奠晓昏。最是伤心凭吊客，清晨乌雀夜深猿。避俗荒斋寄索居，傍人饥饱任粗疏。佛灯光照朝磨剑，梵语声淆夜读书。一榻臞禅僧自在，满窗明月客非初。诗人死后魂难瞑，定把烦冤问太虚。屈指交游更几人，滇南塞北独相亲。荣名苦励英雄志，衰病先摧逆旅身。寡和焦桐音歇绝，多愁诗句字酸辛。文坛从此谁同调，欲捡残编化作尘。净地依然竹覆池，老僧相见犬相随。石傍细路敲诗处，花外高轩对酒时。鸿雁带霜归瞑漠，神雅背日泣寒枝。思君景物皆堪泪，翘首滇南恐未知。远客饥寒病复牵，况当杯酒恣流连。魂归燕塞霜初落，书寄滇南雁始还。殓具敛来朋友泪，灵舆归冀子孙贤。人生？帙终虽解，珍摄浑疑未尽年。
哭陈进士宪图·其一
作者：戴亨
朝代：清

眼底如君铁石人，谁能相赏出风尘。炊烟屡绝才偏富，瘦骨孤撑语不贫。佛火夜寒悲自咏，旅情春剧苦同申。琅玕赠我留君泪，每一吟哦一怆神。
哭陈进士宪图·其七
作者：戴亨
朝代：清

净地依然竹覆池，老僧相见犬相随。石傍细路敲诗处，花外高轩对酒时。鸿雁带霜归瞑漠，神雅背日泣寒枝。思君景物皆堪泪，翘首滇南恐未知。
哭陈进士宪图·其三
作者：戴亨
朝代：清

十年科甲老閒身，万里艰难应诏臣。深痛玉楼徵记日，正为乡国梦归人。恩雠满匣留金剑，侠烈孤魂质鬼神。简练阴符终未试，应教杰士泪沾巾。
哭陈进士宪图·其二
作者：戴亨
朝代：清

从古英雄遇合难，每凭健笔发长叹。遗编蒙土将谁赏，洒泪开函独我看。花径宛然词客杳，松窗无恙酒杯寒。生刍奠罢携僧别，惆怅斜阳下远滩。
哭陈进士宪图·其五
作者：戴亨
朝代：清

避俗荒斋寄索居，傍人饥饱任粗疏。佛灯光照朝磨剑，梵语声淆夜读书。一榻臞禅僧自在，满窗明月客非初。诗人死后魂难瞑，定把烦冤问太虚。
哭陈进士宪图·其八
作者：戴亨
朝代：清

远客饥寒病复牵，况当杯酒恣流连。魂归燕塞霜初落，书寄滇南雁始还。殓具敛来朋友泪，灵舆归冀子孙贤。人生？帙终虽解，珍摄浑疑未尽年。
哭陈进士宪图·其八
作者：戴亨
朝代：清
体裁：七言律诗

远客饥寒病复牵，况当杯酒恣流连。魂归燕塞霜初落，书寄滇南雁始还。殓具敛来朋友泪，灵舆归冀子孙贤。人生𡸅帙终虽解，珍摄浑疑未尽年。
哭陈进士宪图·其六
作者：戴亨
朝代：清

屈指交游更几人，滇南塞北独相亲。荣名苦励英雄志，衰病先摧逆旅身。寡和焦桐音歇绝，多愁诗句字酸辛。文坛从此谁同调，欲捡残编化作尘。
哭陈进士宪图·其四
作者：戴亨
朝代：清

有才无命复何言，赍志重泉死亦冤。旅榇暂依乡衲寺，客骸谁返故园魂。箕裘有子空瞻望，苫块无亲奠晓昏。最是伤心凭吊客，清晨乌雀夜深猿。
喜年家子毛秋岑来自京师
作者：戴亨
朝代：清

昔别是何时，心悲安可论。归来重握手，欲语复何言。商飙起庭树，萧萧落叶繁。萤火收夜光，椒榝已空园。寒暄更代谢，荣悴变朝昏。亭亭松篁柯，青葱今尚存。相对成一笑，相劝酒盈尊。
喜晤李复堂
作者：戴亨
朝代：清

自命天下奇，长怀天下士。所遇或非期，惧浮此生理。抱此已多年，相见但充耳。菁华寓古今，迂儒泥经史。孰是真不惑，畅谈略文字。携手游太初，端居悟终始。豁然开襟期，相顾洒然喜。
喜犹子秉瑛乡试报捷
作者：戴亨
朝代：清

夜眠不能寐，起视天未明。少顷闻报录，云有瑛侄名。听言色忽变，失喜心若惊。欢呼旋默坐，呜咽泣有声。妻孥怪趋问，不自得其情。呼瑛执其手，双泪流纵横。自尔丧尔亲，尔年甫弱龄。万苦至今日，我语尔谛听。尔祖隶辽东，家室久飘零。年老望儿孝，赤手空经营。尔父真克家，助我如鹡鸰。我后捷南宫，三载留燕京。独任力不支，亲重身命轻。兼之教尔辈，冀望兴门庭。积劳成沈疴，奄逝尔伶俜。平生旧相识，生死不渝盟。况是同怀子，岂不当力承。伯母虽若母，唯恐异所生。保护常自任，时与共寝兴。梦中啼索父，感我同悲鸣。携尔至河间，教育堪自凭。岂意岁奇凶，饿殍填沟塍。旋即得凶问，我父耄倦勤。举室陷危地，肝肠碎裂崩。众口且莫保，安顾膝前婴。此境逾三年，万死势甫平。继复屡遭难，延师力不能。朝夕自训迪，提命尔能聆。为长心愈苦，梦寐无时宁。惧我年就衰，不获见尔成。尔今幸举乡，天地非无情。聊足谢吾责，亦慰尔父灵。尔其重勉旃，慎勿隳厥行。语罢命杯酌，欢饮浊复清。颓然忽大醉，懵然天已暝。
喜雨
作者：戴亨
朝代：清

皇天屯其膏，骄阳烈若燬。爆尪与焚巫，纷纷议闾里。仰天望阴云，中夜坐复起。父老妄奔趋，出入怨妻子。室家不遑恤，租赋将何倚。此时远近农，望岁心已死。倏忽沛甘霖，欢声动远迩。万汇回春姿，蔀屋纷举趾。我虽无田畴，深为农人喜。岁事固难知，已免家悬耜。随风沾我衣，欣然立庭戺。
四声曲
作者：戴亨
朝代：清

日落山峰紫，月出溪水绿。时闻款乃声，隐隐过岩曲。深山绝行踪，轮囷多古木。时闻樵采声，丁丁出幽谷。乔木啭仓庚，春雨昨夜足。时闻叱牛声，村村野相续。羊牛相呼鸣，夕阳含雨足。时闻横笛声，遥遥下山麓。
四声曲·其一
作者：戴亨
朝代：清

日落山峰紫，月出溪水绿。时闻款乃声，隐隐过岩曲。
四声曲·其三
作者：戴亨
朝代：清

乔木啭仓庚，春雨昨夜足。时闻叱牛声，村村野相续。
四声曲·其二
作者：戴亨
朝代：清

深山绝行踪，轮囷多古木。时闻樵采声，丁丁出幽谷。
四声曲·其四
作者：戴亨
朝代：清

羊牛相呼鸣，夕阳含雨足。时闻横笛声，遥遥下山麓。
四题小室
作者：戴亨
朝代：清

入世仍尘迹，公归即散襟。移花邀月近，款竹闭门深。鱼亦濠梁乐，云留谷口阴。此中真味永，得意托微吟。
国云浦来自辽东已四日矣不我肯顾郁思曷申欲往从之复愁道左聊述短章用达鄙意
作者：戴亨
朝代：清

客往辽东去，关山阻修越。客从辽东来，奚囊贮冰雪。见君诵君诗，兼之释饥渴。胡为不我顾，令我增愁结。我有一尊酒，足慰风尘客。思欲携致之，歧路愁行迹。既驾情已驰，徘徊复回辙。
国进士云浦斋中检得骑都尉白鹤亭旧诗数纸笔意迥异时蹊即同过访二首
作者：戴亨
朝代：清

大雅谁能继，孤吟动感伤。篇章搜故纸，金石振华堂。年少能如此，功深岂易量。平生轻薄意，见尔觉荒唐。宦途经蹭蹬，一笑拂尘襟。霜重鸿飞远，山空豹隐深。青灯终古业，白首访君心。不弃他山石，乾坤是赏音。
国进士云浦斋中检得骑都尉白鹤亭旧诗数纸笔意迥异时蹊即同过访二首·其一
作者：戴亨
朝代：清

大雅谁能继，孤吟动感伤。篇章搜故纸，金石振华堂。年少能如此，功深岂易量。平生轻薄意，见尔觉荒唐。
国进士云浦斋中检得骑都尉白鹤亭旧诗数纸笔意迥异时蹊即同过访二首·其二
作者：戴亨
朝代：清

宦途经蹭蹬，一笑拂尘襟。霜重鸿飞远，山空豹隐深。青灯终古业，白首访君心。不弃他山石，乾坤是赏音。
塞上词
作者：戴亨
朝代：清

平沙漠漠戍楼阴，一派边声动暮砧。塞上秋风吹不尽，营州城北古云深。郊原雪后黑山枯，风捲黄芦射猎初。小队韬弓驰马去，乱云堆里有穹庐。
塞上词·其一
作者：戴亨
朝代：清

平沙漠漠戍楼阴，一派边声动暮砧。塞上秋风吹不尽，营州城北古云深。
塞上词·其二
作者：戴亨
朝代：清

郊原雪后黑山枯，风捲黄芦射猎初。小队韬弓驰马去，乱云堆里有穹庐。
塞外战场
作者：戴亨
朝代：清

万里龙沙古战场，荒台残垒望苍苍。雪中衰草连天白，塞上愁云匝地黄。孤剑临风怀往事，中原回首隔斜阳。可怜多少英雄血，化作丹林一夜霜。
墨蟹戏题
作者：戴亨
朝代：清

草泥郭索遍江干，匡满玄黄菊未残。把酒持螯秋正好，不应空作画图看。
壬申三月三日李眉山招同人万柳塘修禊宁王喜闻其盛亲携杯茗肴核以助雅游
作者：戴亨
朝代：清

三月月初三，品类畅以达。幽人识化机，真想在林樾。修禊联同声，尊俎待名哲。晨出践佳招，襟怀顿披豁。念子隔层阿，经时恨契阔。良辰共褰裳，遵渚采芳洁。迟暮感人心，兰英亦易歇。眷兹文酒欢，嘉会岂中绝。三五清辉圆，期君弄明月。造物运无心，浩然化育流。胡为古昔人，而能与天游。真机畅胸臆，触景成奇搜。况兹大块春，兰茝盈芳洲。斯理苟不达，多为形迹留。贤王具旷识，万物将同俦。憺然忘物我，情与韦布周。梁苑侣邹枚，陈思宴应刘。惭乏数子才，安能扬其休。
壬申三月三日李眉山招同人万柳塘修禊宁王喜闻其盛亲携杯茗肴核以助雅游·其二
作者：戴亨
朝代：清

造物运无心，浩然化育流。胡为古昔人，而能与天游。真机畅胸臆，触景成奇搜。况兹大块春，兰茝盈芳洲。斯理苟不达，多为形迹留。贤王具旷识，万物将同俦。憺然忘物我，情与韦布周。梁苑侣邹枚，陈思宴应刘。惭乏数子才，安能扬其休。
壬申冬过天津赠同年卢运使雅雨
作者：戴亨
朝代：清

潦倒燕台已暮途，耽吟知己遇全疏。冰霜路绕长芦陌，棨戟门瞻大海隅。敢诩叔鸾称独步，争传子干是鸿儒。编成出塞谁能和，风雅逢君道不孤。
壬申正月十一日纪事
作者：戴亨
朝代：清

炊烟断蜗室，惨雪洒鹅毛。沟壑安吾分，饥寒愧汝曹。衰残难自诿，奔走亦徒劳。此境平生惯，高吟且自豪。
夏夜偕许虞辑对月口吟用广其意
作者：戴亨
朝代：清

日入炎暑消，松际月初起。清露滴兰芽，幽香散筵几。浮云淡所之，天容净如洗。披襟临凉飙，对之洒然喜。群动渐无声，草虫鸣不已。岂必出郊坰，已觉忘尘市。荣华世所希，贫贱亦应尔。役役空劳生，盈虚有定理。即此明月光，阴晴亦难恃。况在天之涯，相对我与子。与子且徜徉，勿为境所累。
夏屋屯
作者：戴亨
朝代：清

陇头滚滚飞惊泉，奔崖注壑声潺湲。高峰叆叇暮春雪，空谷纡郁寒烧烟。碛里危途少人迹，道傍废冢看牛眠。深林䆗窱隔村落，？篥凄楚吹遥天。
夏屋屯
作者：戴亨
朝代：清
体裁：七言律诗

陇头滚滚飞惊泉，奔崖注壑声潺湲。高峰叆叇暮春雪，空谷纡郁寒烧烟。碛里危途少人迹，道傍废冢看牛眠。深林䆗窱隔村落，𥷑篥凄楚吹遥天。
夏日书怀
作者：戴亨
朝代：清

百年无定著，踪迹老风尘。樱熟时将夏，花残岁不春。平生成底事，往古类何人。自叩惭惊汗，临风一怆神。
夏日偕云浦鹤亭郊外纳凉
作者：戴亨
朝代：清

积雨负花期，雨霁兴难遏。联袂出城闉，迎眸森翠列。重荫晦平皋，茶瓜藉莎蘖。莲净心亦清，清谈义超越。凉飙度深香，烟霏互兴灭。何必觅芳尊，己觉炎威歇。泽阅怀已澄，念复前山结。引步缘沟塍，菰蒲度曲折。流水淡容与，高云驻修樾。披襟畅遐睇，西峰翠如涅。羲驭顿阴厓，游情眷芳洁。凉飔不断吹，惆怅林泉别。
夏日偕云浦鹤亭郊外纳凉·其一
作者：戴亨
朝代：清

积雨负花期，雨霁兴难遏。联袂出城闉，迎眸森翠列。重荫晦平皋，茶瓜藉莎蘖。莲净心亦清，清谈义超越。凉飙度深香，烟霏互兴灭。何必觅芳尊，己觉炎威歇。
夏日偕云浦鹤亭郊外纳凉·其二
作者：戴亨
朝代：清

泽阅怀已澄，念复前山结。引步缘沟塍，菰蒲度曲折。流水淡容与，高云驻修樾。披襟畅遐睇，西峰翠如涅。羲驭顿阴厓，游情眷芳洁。凉飔不断吹，惆怅林泉别。
夏至日蔚千招饮荷庭
作者：戴亨
朝代：清

骄阳隆赫正斯时，独有林庭暑更宜。苔厚阶除人迹少，水侵栏槛鸟飞迟。陶令归来唯嗜酒，杜陵老去渐工诗。高吟剧饮无拘束，不觉狂遗白接䍦。
夜泊箫声
作者：戴亨
朝代：清

小艇银塘夜泊迟，木樨风细夜衔卮。箫声隐隐渔家外，正是前峰月上时。
夜至长清县
作者：戴亨
朝代：清

雨收云尚在，泥淖阻官程。随役呼相应，肩舆歇复行。野香生夜露，荒径逐虫声。比至严城下，谯楼报二更。
夜雨
作者：戴亨
朝代：清

夜雨洒山斋，幽人入虚听。朝来启户看，落花满苔径。
大侄秉瑜来自湖广
作者：戴亨
朝代：清

当时显考黜纶扉，尔父飘零我北依。塞上庭帏生死隔，天涯兄弟信音稀。迢遥乡国重云暗，纂述箕裘旧业非。五十馀年方见汝，苍颜白发对歔欷。五载长安寄客身，游踪知尔楚由秦。乍逢不识生离貌，细语犹疑梦里人。忆自孩提家遘难，忽相哀咽泪沾巾。即今飘泊同衰老，乡国茫茫那问津。
大侄秉瑜来自湖广·其一
作者：戴亨
朝代：清

当时显考黜纶扉，尔父飘零我北依。塞上庭帏生死隔，天涯兄弟信音稀。迢遥乡国重云暗，纂述箕裘旧业非。五十馀年方见汝，苍颜白发对歔欷。
大侄秉瑜来自湖广·其二
作者：戴亨
朝代：清

五载长安寄客身，游踪知尔楚由秦。乍逢不识生离貌，细语犹疑梦里人。忆自孩提家遘难，忽相哀咽泪沾巾。即今飘泊同衰老，乡国茫茫那问津。
太极
作者：戴亨
朝代：清

太极虚其中，森然万象具。道裕形器先，乾坤受陶铸。日月转神枢，往来成寒煦。坱然气机流，群动非自由。旋生而旋灭，灵蠢同一筹。哲人识至奥，洁虑笃冥修。手握天帝心，神与元始谋。元始妙无质，阴阳岂能雠。薪尽而火传，斯理宜潜搜。
奉窆先二人后述哀
作者：戴亨
朝代：清

风木悲今日，鸡豚尽此生。一抔黄土泪，终古北邙情。云起结愁色，溪流涌恨声。乳鸦思返哺，绕树但哀鸣。
奉窆曾祖母祖父后留别地师朱汇徵
作者：戴亨
朝代：清

万里艰难投绝塞，百年存没隔辽天。平生洒尽思乡泪，垂老归来买墓田。脚踏烟岚穷豹隐，峦回沙水卜牛眠。我曾我祖安窀穸，别后宁忘括地仙。
妾薄命
作者：戴亨
朝代：清

乾坤钟灵秀，绝代产殊色。容光竞明月，兰蕙萃为饰。扎扎弄机声，文锦光击射。怀贞不肯字，惧无萧史敌。老父爨下炊，母借邻灯织。拮据日不遑，不克谋朝夕。妾心怆以摧，养女不得力。含羞信蹇媒，情因菽水迫。良人同此心，一身何足惜。吁嗟轻薄儿，嘻游狎便辟。锦衾遗巧笑，好逑而摈斥。膏沐为谁施，幽房常局蹐。展转不能寐，瑶琴怨终夕。琴声一何悲，心伤柱促激。既不成婚媾，又远去亲膝。身心两不遂，悢悢不能抑。明月照我怀，挥泪长叹息。
姜女祠和壁间韵
作者：戴亨
朝代：清

嵯峨片石对秦城，千古存亡动远情。过客谩深姜女恨，芳名翻幸祖龙成。山雄绝塞当祠落，海捲洪涛到岸平。瞻罢出门频叹息，贞魂缥缈望中生。
子夜歌
作者：戴亨
朝代：清

妾有五色丝，织作同心带。绾以结不开，试看郎心耐。采莲荡轻舟，莲房含未吐。但见莲花娇，谁识莲心苦。鸳鸯傍莲舟，欲打心忽变。俄见有人来，佯羞整金钿。瞥见双鸳鸯，交颈戏珠箔。惭笑隐房栊，低声骂轻薄。
子夜歌·其一
作者：戴亨
朝代：清

妾有五色丝，织作同心带。绾以结不开，试看郎心耐。
子夜歌·其三
作者：戴亨
朝代：清

鸳鸯傍莲舟，欲打心忽变。俄见有人来，佯羞整金钿。
子夜歌·其二
作者：戴亨
朝代：清

采莲荡轻舟，莲房含未吐。但见莲花娇，谁识莲心苦。
子夜歌·其四
作者：戴亨
朝代：清

瞥见双鸳鸯，交颈戏珠箔。惭笑隐房栊，低声骂轻薄。
子陵钓台
作者：戴亨
朝代：清

人生各有志，乃在去就间。一钓成千古，高风不可攀。世代更千载，高人去不回。富春江上月，独照子陵台。
子陵钓台·其一
作者：戴亨
朝代：清

人生各有志，乃在去就间。一钓成千古，高风不可攀。
子陵钓台·其二
作者：戴亨
朝代：清

世代更千载，高人去不回。富春江上月，独照子陵台。
孔员外为余刻齐清集赋谢
作者：戴亨
朝代：清

老雪衡门积，虚窗皓月孤。知音甘阒寂，閒咏对荒芜。得句惭圭璧，多君重珷玞。风流王宋后，此意世人无。
孙烈妇
作者：戴亨
朝代：清

人生如秋萚，随风递飘落。年命如朝霜，倏忽晞骄阳。人鬼互为邻，今古缩朝昏。朝昏日哀哭，天地何不仁。大义联夫妇，和鸣若琴瑟。男儿重功名，安能免离别。忍泪强相勖，柔肠暗摧折。疑惧正徘徊，遽尔成永诀。岂复贪馀生，展转空泣血。何如觅泉台，犹得死同穴。郎去京华道，妾望西湖滨。功名旦夕成，欢爱亦相因。情敬方缠绵，比翼忽乖分。旅魂招不来，惝恍空留连。庶几堕天？，山岳通精魂。吁嗟年少妇，矢志金石坚。金石不苟完，烈女不苟全。携手游夜台，悲啸转欢言。玉颜期速朽，贞性还乾坤。幽足钦神鬼，明亦动九阍。
孙烈妇·其一
作者：戴亨
朝代：清

人生如秋萚，随风递飘落。年命如朝霜，倏忽晞骄阳。人鬼互为邻，今古缩朝昏。朝昏日哀哭，天地何不仁。大义联夫妇，和鸣若琴瑟。男儿重功名，安能免离别。忍泪强相勖，柔肠暗摧折。疑惧正徘徊，遽尔成永诀。岂复贪馀生，展转空泣血。何如觅泉台，犹得死同穴。
孙烈妇·其二
作者：戴亨
朝代：清

郎去京华道，妾望西湖滨。功名旦夕成，欢爱亦相因。情敬方缠绵，比翼忽乖分。旅魂招不来，惝恍空留连。庶几堕天？，山岳通精魂。吁嗟年少妇，矢志金石坚。金石不苟完，烈女不苟全。携手游夜台，悲啸转欢言。玉颜期速朽，贞性还乾坤。幽足钦神鬼，明亦动九阍。
孙烈妇·其二
作者：戴亨
朝代：清
体裁：古风

郎去京华道，妾望西湖滨。功名旦夕成，欢爱亦相因。情敬方缠绵，比翼忽乖分。旅魂招不来，惝恍空留连。庶几堕天𡸅，山岳通精魂。吁嗟年少妇，矢志金石坚。金石不苟完，烈女不苟全。携手游夜台，悲啸转欢言。玉颜期速朽，贞性还乾坤。幽足钦神鬼，明亦动九阍。
孟夏雨后简毛秋岑明复庵相约再游王园
作者：戴亨
朝代：清

燕地春寒景物湮，寻春春尽不逢春。连朝已渥催花雨，清兴还思附骑尘。山翠自添前度色，莺声应唤再游人。过迟太早均无当，斟酌良辰办酒缗。
孟才人
作者：戴亨
朝代：清

妾命何堪惜，恩深殉九泉。一声歌未竟，肠断旧君前。
季春晦日晚步金鱼池得通字
作者：戴亨
朝代：清

鱼沼寻昏黑，崎岖僻径通。沾衣垂露草，迎面落花风。石髓鸣幽涧，星光炯太空。归途增夜寂，清梵出云丛。
孤雁
作者：戴亨
朝代：清

云路谁相导，先群众所推。将飞行忽断，欲落意还疑。影只惊弦及，霜寒奋翼迟。阳回神自旺，高举迥难追。
宁远州
作者：戴亨
朝代：清

出关二百里，州治覆寒云。乱石堆墙短，流泉入圃分。野狼昏截径，山鬼夜呼群。问俗难投止，驱车背夕曛。
宁远道中
作者：戴亨
朝代：清

征轺超崱屴，落叶照沙尘。石险频惊马，山空偶见人。鸣鸿哀旷野，荒草白深春。此际逢歧路，凭谁一问津。
安化寺刻竹诗八章章四句
作者：戴亨
朝代：清

苔光瑩瑩，云影皑皑。高窗雨过，落花飞来。雨霁云沈，天光侵户。趺坐观空，游心太古。熏风书炎，飘萧疏雨。日之夕矣，差池月宇。清风荡飏，飒然襟开。白云不去，幽鸟时来。闇闇孤丛，落落禅宇。载阴载晴，唯我与汝。浓露零兮，林枯山老。时兮奈何，青苍独保。高节嶙峋，葆汝天兮。霜风凛冽，吹汝寒兮。尔心虚兮，德不尔孤。尔节坚兮，时宁尔渝。
安化寺刻竹诗八章章四句
作者：戴亨
朝代：清
体裁：四言诗

苔光莹莹，云影皑皑。高窗雨过，落花飞来。（一章）雨霁云沈，天光侵户。趺坐观空，游心太古。（二章）熏风书炎，飘萧疏雨。日之夕矣，差池月宇。（三章）清风荡飏，飒然襟开。白云不去，幽鸟时来。（四章）闇闇孤丛，落落禅宇。载阴载晴，唯我与汝。（五章）浓露零兮，林枯山老。时兮奈何，青苍独保。（六章）高节嶙峋，葆汝天兮。霜风凛冽，吹汝寒兮。（七章）尔心虚兮，德不尔孤。尔节坚兮，时宁尔渝。（八章）
官斋
作者：戴亨
朝代：清

官斋三载住，公事一无闻。就养非高隐，劳生且出群。性怜娇女慧，学喜幼儿勤。犹子循声著，清贫意颇欣。
宝剑
作者：戴亨
朝代：清

匣内作龙鸣，鸣应有不平。千金轻价值，百折重声名。射斗原非妄，投珠总弗惊。奇功何处立，神物感精诚。
宝剑行
作者：戴亨
朝代：清

洪钧陶铸昆吾冈，木厉遁辟山精藏。腾雷滚电揉阴阳，天神惊愕来趋跄。海岳为锷日为光，星辰的烁森锋芒。莫邪焚身干将亡，精魂幻结双龙翔。大江水阔磐石厚，淬砺寒光贯牛斗。团金镂玉献明王，旷代奇功垂不朽。割下银河天上水，大沛苍生无冻馁。割去太虚云与霞，天容日月增光华。割去泰岱嵩衡千万山，尽教大地成良田。剸蛟截兕魑魅惊，海不扬波陆路平。旋取人间心与胆，割去险巇留平坦。那堪终岁壁间悬，吴钩卞匣尘埃满。空教簏簌灿流霞，龙藻龟文气亦短。昨夜风雷匣中吼，千人辟易惊却走。天高路远鸊鹈稀，铜花锈紫镡龙口。叹息抽看破牖光，飞跃神威脱吾手。
客境
作者：戴亨
朝代：清

客境从飘泊，生涯若有无。饥寒持岁月，潦草聚妻孥。敢谓人情薄，深惭吾道孤。谋生原不易，况是老迂儒。
客斋见月
作者：戴亨
朝代：清

出世心如昨，羁尘迹尚初。深宵闻远笛，孤月照荒庐。诗句随年老，交情隔势疏。茫茫天宇下，何处卜吾居。
客有问余诗者赋此答之
作者：戴亨
朝代：清

岂有元音重庙堂，干求当世避炎凉。荒山暮雨劳行役，紫塞秋风过战场。远道怀人生死泪，陈编吊古废兴肠。更多身外閒歌哭，慷慨无端每醉乡。
客牛镇
作者：戴亨
朝代：清

月破残云出，清光上几筵。溪喧鱼唼藻，窗暗柳垂烟。花气熏深酌，泉声入夜弦。身安忘在客，倍觉主人贤。
宦竖张鲸墓
作者：戴亨
朝代：清

岧峣阉竖墓，松柏上云霄。凿翠开山穴，淩空跨石桥。攀萝寻旧碣，拂藓认前朝。惆怅夕阳下，萧萧红叶凋。
宿僧舍
作者：戴亨
朝代：清

访衲过精舍，身轻翠蔼中。云根泉吐月，松顶鹤翔风。欹枕浑无寐，清心闻夜钟。悄然思古德，垂老半归空。
宿北塔堡
作者：戴亨
朝代：清

结靷冲寒落日微，昔年烟火望全非。空林鸟雀饥啼急，荒碛牛羊晚下稀。投宿问年心欲折，探囊呼酒兴还违。中宵展转愁难寐，飒飒风声浩雪飞。
宿卧佛寺精舍
作者：戴亨
朝代：清

日入众山悄，谷禽时一鸣。閒房留半榻，明月上初更。云去天无迹，风来树有声。根尘何日净，相对说无生。
宿大石桥
作者：戴亨
朝代：清

去家三十里，犹隔一宵程。两岸众峰敛，一钩新月明。近乡思愈切，久别恨旋生。不寐听残夜，荒鸡下五更。
宿山海关
作者：戴亨
朝代：清

崨嶪群峰暮霭多，长城蟠挂势巍峨。防边夜警重关□，出塞声悲壮士歌。见惯云山头已白，春深瀛海雁初过。凭高万里看秦塞，明月苍茫隔绛河。
宿山馆
作者：戴亨
朝代：清

朝出雅初鸣，暮归日已暝。清梦不离山，还踏苍苔径。
宿新城
作者：戴亨
朝代：清

百战兴亡地，千秋眺望情。荒溪量白骨，明月吊空城。霜冷鹰秋击，灯昏鬼夜鸣。平生履险惯，当此亦魂惊。
宿来青轩
作者：戴亨
朝代：清

已览香山胜，还寻胜地眠。阴崖连户竹，疏磬出山烟。月色缘阶上，泉声到枕边。夜来魂梦冷，身在白云巅。
宿里长
作者：戴亨
朝代：清

里长昏投宿，浮邱见水灯。柴垣一破寺，鸠面两枯僧。禦腊缝山□，充饥晒水藤。自誇逃窜尽，生计有馀能。
宿镇安堡
作者：戴亨
朝代：清
体裁：五言律诗

惨雪抟风急，阴云覆野宽。马羸思辙卧，身病怯衣单。猎虎饥来惯，羁人梦未安。祇愁途路塞，不敢夜冲寒。
宿镇安堡
作者：戴亨
朝代：清

惨雪搏风急，阴云覆野宽。马羸思辙卧，身病怯衣单。猎虎饥来惯，羁人梦未安。祇愁途路塞，不敢夜冲寒。
寄中江秦妹丈
作者：戴亨
朝代：清

蜀道虽云险，中江政不繁。民因招募聚，官赖抚循恩。云栈悬丹嶂，松涛撼夜猿。专心思报最，乡泪莫潺湲。
寄年家子毛秋岑兼广其意
作者：戴亨
朝代：清

吁嗟毛生酒酣击剑慷慨悲沈沦，臣之壮也不如人，头白犹作诸侯宾。胸中礧块吐不出，长短讴吟感鬼神。岂果儒冠多误身，请君听我言其因。人生休佑仰苍昊，富贵才学兼寿考。丰兹啬彼理固然，清浊久暂非草草。君不见长安道上轩盖纷纶驰，坐享庞禠亦岂少。问谁才名震世高，问谁造诣真奇矫。一代之中不数见，千人万人可尽扫。始知世所重者天所轻，人所忽者神所宝。君今道重身亦尊，君今才大气骨老。声光万古且长新，讵比世俗营求但目前，朝见荣华暮枯槁。遭遇自应长坎坷，粗粝自应常不饱。假使生儿有目不识丁，妄希荣贵希丰赢，轻裘肥马相骄矜。以其所有易所无，毛生毛生甘心乎。
寄怀单青侅
作者：戴亨
朝代：清

偶然得聚首，遂尔成知音。浊酒冰霜别，故人关塞深。东风变芳草，离思结春阴。望久无来雁，徒增岑寂心。
寄怀杨子安
作者：戴亨
朝代：清

相识未云久，相知觉己深。寒风吹别泪，芳树霭新阴。漏静发遥思，月明无两心。蚕丛西蜀道，魂梦历危岑。
寄怀眉山
作者：戴亨
朝代：清

白日下崦嵫，秋风吹广漠。升高豁远眸，重阴蔽林薄。愿言怀故人，謦欬俨如昨。既来不久留，虚斋增索寞。何当絷白驹，解此五情铄。
寄怀艾明德
作者：戴亨
朝代：清

蜗角深惭拔十名，长安旅食寄浮生。曲成流水谁新赏，诗和寒窗忆旧盟。日落暮云横远塞，春来朝雨暗边城。何时归去重携手，点检清樽对月明。
寄答李眉山五首
作者：戴亨
朝代：清

大块钟名区，端为旷士宅。所以千古人，往往在草泽。世苦滞尘网，百年如有迫。试问终何成，相顾唯太息。始知巢许辈，渊衷不可测。涧水流空山，孤云出虚壁。于以陶性天，兼之识化迹。朝随白云去，暮与清溪还。有时不欲往，伫看门前山。山色倏隐现，变幻常无端。人事有得失，亦在须臾间。冥鸿翔高云，巨鱼潜重渊。岂故耽离群，百年心独閒。苍苍盘山峰，蔼蔼罗村坞。岩谷带茅茨，烟霞互宾主。中有良田畴，卜筑安乐土。时与植杖翁，欣瞻好禾黍。归来掩柴荆，著书穷太古。皓月同琴尊，孤云共寝处。举世仰高风，襟期谁能睹。我虽在风尘，性亦耽丘壑。长怀陇亩民，穷耕有馀乐。既足免饥寒，且少外患作。中岁婴簪组，此志成瓠落。孤鸟失林鸣，浮云无定著。晚识田盘翁，高情侣鸾鹤。企慕萦心神，出处增愧怍。未见劳我思，既见思复起。荏苒忽三年，私心常如此。结交不相知，觌面仍万里。所趋道既同，四海如邻比。望云情远驰，存旧欣来止。君来缺晤言，君归恨莫已。嗣还遗我诗，开缄发狂喜。三复冰雪吟，故人心尚尔。
寄答李眉山五首·其一
作者：戴亨
朝代：清

大块钟名区，端为旷士宅。所以千古人，往往在草泽。世苦滞尘网，百年如有迫。试问终何成，相顾唯太息。始知巢许辈，渊衷不可测。涧水流空山，孤云出虚壁。于以陶性天，兼之识化迹。
寄答李眉山五首·其三
作者：戴亨
朝代：清

苍苍盘山峰，蔼蔼罗村坞。岩谷带茅茨，烟霞互宾主。中有良田畴，卜筑安乐土。时与植杖翁，欣瞻好禾黍。归来掩柴荆，著书穷太古。皓月同琴尊，孤云共寝处。举世仰高风，襟期谁能睹。
寄答李眉山五首·其二
作者：戴亨
朝代：清

朝随白云去，暮与清溪还。有时不欲往，伫看门前山。山色倏隐现，变幻常无端。人事有得失，亦在须臾间。冥鸿翔高云，巨鱼潜重渊。岂故耽离群，百年心独閒。
寄答李眉山五首·其五
作者：戴亨
朝代：清

未见劳我思，既见思复起。荏苒忽三年，私心常如此。结交不相知，觌面仍万里。所趋道既同，四海如邻比。望云情远驰，存旧欣来止。君来缺晤言，君归恨莫已。嗣还遗我诗，开缄发狂喜。三复冰雪吟，故人心尚尔。
寄答李眉山五首·其四
作者：戴亨
朝代：清

我虽在风尘，性亦耽丘壑。长怀陇亩民，穷耕有馀乐。既足免饥寒，且少外患作。中岁婴簪组，此志成瓠落。孤鸟失林鸣，浮云无定著。晚识田盘翁，高情侣鸾鹤。企慕萦心神，出处增愧怍。
寄答毛秋岑
作者：戴亨
朝代：清

河梁怨别酒方酣，凛凛清霜拂剑镡。几日莺花春事尽，空教离思满江南。
寄答边赵珍
作者：戴亨
朝代：清

荆山和氏璧，流水伯牙琴。岂不宜高价，其如乏赏音。功名陶大块，学业粹分阴。不受穷通囿，方知玉汝心。
寄答边选拔赵珍二首
作者：戴亨
朝代：清

邂逅相逢棘院时，愁怀未罄十年思。忽惊投笔仓皇去，欲悔谋尊缱绻迟。云树正牵羁客梦，雁鸿遥寄故人诗。开缄读罢真堪泪，知我如君更有谁。潦倒非关世路歧，君才卓荦数何奇。无媒拙宦时应弃，落第频年事可疑。海内文章声价重，室中风雨鬼神知。名山大业争千古，吾党荣枯贵自持。
寄答边选拔赵珍二首·其一
作者：戴亨
朝代：清

邂逅相逢棘院时，愁怀未罄十年思。忽惊投笔仓皇去，欲悔谋尊缱绻迟。云树正牵羁客梦，雁鸿遥寄故人诗。开缄读罢真堪泪，知我如君更有谁。
寄答边选拔赵珍二首·其二
作者：戴亨
朝代：清

潦倒非关世路歧，君才卓荦数何奇。无媒拙宦时应弃，落第频年事可疑。海内文章声价重，室中风雨鬼神知。名山大业争千古，吾党荣枯贵自持。
寄蔡宗鲁
作者：戴亨
朝代：清

衡门咫尺隔微波，乘兴朝来暮复过。花觅深春诗句富，坐邀明月酒杯多。别来佳会谁重续，想到同心欲浩歌。我已风尘增旅困，故人消息近如何。
寄赠乔山人兆三兼订游山之约三首
作者：戴亨
朝代：清

遁迹西峰麓，生涯获遂初。俗尘终岁隔，灵境百年居。割蜜攀岩石，分泉养蛤鱼。随时招近局，尊酒狎樵渔。沃土耕耘暇，无营不散襟。寻僧过寺惯，拾菌入云深。遐契岩栖境，閒生泉壑心。柿丹秋有信，将拟踏霜林。邈矣超尘境，跫然有足音。清心对流水，聪耳听鸣禽。适俗原非愿，高栖素所钦。兴言随杖履，幽梦结遥岑。
寄赠乔山人兆三兼订游山之约三首·其一
作者：戴亨
朝代：清

遁迹西峰麓，生涯获遂初。俗尘终岁隔，灵境百年居。割蜜攀岩石，分泉养蛤鱼。随时招近局，尊酒狎樵渔。
寄赠乔山人兆三兼订游山之约三首·其三
作者：戴亨
朝代：清

邈矣超尘境，跫然有足音。清心对流水，聪耳听鸣禽。适俗原非愿，高栖素所钦。兴言随杖履，幽梦结遥岑。
寄赠乔山人兆三兼订游山之约三首·其二
作者：戴亨
朝代：清

沃土耕耘暇，无营不散襟。寻僧过寺惯，拾菌入云深。遐契岩栖境，閒生泉壑心。柿丹秋有信，将拟踏霜林。
寄赠朱泗山
作者：戴亨
朝代：清

驱车游太行，诘屈历九阪。世路多险巇，履道谁坦坦。人心匪澄渊，乌能测深浅。滤鬼潜身形，飞丸不闻声。他人何足道，骨肉还相倾。畴能笃至性，生死同一情。冰雪作肝肠，贮之璚瑰罂。皦洁映朝日，寒苦心所轻。
寄赠许觐光
作者：戴亨
朝代：清

生民各有营，得失纷忧乐。至味在简编，弃之如糟粕。好修有嘉名，多为世所托。微言惧终淹，阐幽祛束缚。慨然慕隆古，渊情世岂度。天畔灿朱霞，云中翔白鹤。愿言觌斯人，胸臆一开拓。
对月口占
作者：戴亨
朝代：清

閒夜步苔阶，一身万里客。明月照我怀，顾影长太息。两地不相见，共此明月光。殷勤望明月，展转心内伤。
对月口占·其一
作者：戴亨
朝代：清

閒夜步苔阶，一身万里客。明月照我怀，顾影长太息。
对月口占·其二
作者：戴亨
朝代：清

两地不相见，共此明月光。殷勤望明月，展转心内伤。
对镜
作者：戴亨
朝代：清

冶容耀春花，妆罢自矜惜。顾影复徘徊，低头长太息。
对镜
作者：戴亨
朝代：清

形色根于性，虚明照若神。检身惭寡过，觌面不惊人。岁月诚难假，须眉到老真。遐思姑射子，冰雪貌长春。
对镜步张生光模韵
作者：戴亨
朝代：清

皎洁君能守，真常我不如。发须将白尽，愿力未酬初。深虑精华铄，频惊岁月虚。前途难预鉴，相对一长歔。
寻春
作者：戴亨
朝代：清

寂历踏空林，兼之访樵牧。相见指南山，山南草初绿。
寿乔山人兆三八十初度
作者：戴亨
朝代：清

美玉不受制，韬奇完太璞。混沌凿未施，真机葆深蓄。离俗清道心，亦藉烟霞沐。化迹留空山，神悴知者孰。会心岂在远，灵景生坦腹。充然养天和，谁能量盈缩。少小破尘见，结宇山之麓。扶杖占天时，但愿桑麻足。比闾释猜嫌，犬猫互收育。时复邀邻叟，田家酒初熟。鸡黍列盘餐，儿童工戏局。归卧衡茅下，农经恒夜读。翁年今八十，貌古发未白。朝看原上山，暮看松间鹤。泉石茹清贞，林峦资盘礴。虽有岁功营，未能免力作。即事多好怀，兼之忘城郭。汉阴有淳风，于焉老栖托。余久滞泥涂，心契岩栖乐。世务不撄衷，庞眉友鸾鹤。令子通殷勤，探奇有夙约。望云结遥想，此意成离索。豁见冰雪姿，驻尘聊称酌。终当入深林，相随看丘壑。
寿乔山人兆三八十初度·其一
作者：戴亨
朝代：清

美玉不受制，韬奇完太璞。混沌凿未施，真机葆深蓄。离俗清道心，亦藉烟霞沐。化迹留空山，神悴知者孰。会心岂在远，灵景生坦腹。充然养天和，谁能量盈缩。
寿乔山人兆三八十初度·其三
作者：戴亨
朝代：清

翁年今八十，貌古发未白。朝看原上山，暮看松间鹤。泉石茹清贞，林峦资盘礴。虽有岁功营，未能免力作。即事多好怀，兼之忘城郭。汉阴有淳风，于焉老栖托。
寿乔山人兆三八十初度·其二
作者：戴亨
朝代：清

少小破尘见，结宇山之麓。扶杖占天时，但愿桑麻足。比闾释猜嫌，犬猫互收育。时复邀邻叟，田家酒初熟。鸡黍列盘餐，儿童工戏局。归卧衡茅下，农经恒夜读。
寿乔山人兆三八十初度·其四
作者：戴亨
朝代：清

余久滞泥涂，心契岩栖乐。世务不撄衷，庞眉友鸾鹤。令子通殷勤，探奇有夙约。望云结遥想，此意成离索。豁见冰雪姿，驻尘聊称酌。终当入深林，相随看丘壑。
寿山东巡抚朱同年母程太夫人八秩初度
作者：戴亨
朝代：清

金山玉海旧家声，旌节遥临政治平。东海洋洋齐大国，菁莪蔼蔼鲁诸生。丰功共道如公肃，慈诫同称轶宪英。蔀屋茅檐趋十郡，一时瞻拜祝长庚。
寿庆祠部松乔五章章十二句
作者：戴亨
朝代：清

世情尚谀佞，祝嘏多浮词。跨鹤蹑蓬莱，挥手拂云蜺。否则愿荣贵，显赫耀当时。发言涉荒谬，无乃识者嗤。尔我敦道义，薄俗应所非。新诗聊复吟，坚贞以为期。坚贞若松柏，崔嵬南山岑。绿萝覆高枝，苍苍结浓阴。古人重知己，德业每相钦。缔交苟莫逆，和鸣如瑟琴。弦柱偶不谐，安能扬清音。我有大药资，可以成黄金。黄金药可成，愿君莫轻弃。情殷责苦深，摛语斸肝肺。被之荣心神，遭逢随所际。彩凤摩霄盘，凡鸟奚能企。寓形百年中，长怀千年计。修短亦由人，金石可自励。自励祛俗情，菁华浚灵腑。况兹大块春，俯仰供吾取。枝上鸣新禽，窗前过疏雨。默识造化心，幽室自太古。妙剂饵微言，嗜欲纷斤斧。性静心亦清，莫妄希翀举。翀举希凌霄，疾足争先驰。岂不矜儇捷，劳瘁令人悲。灵源竭深蓄，安睹清涟漪。达非徒自荣，塞贵坚所持。宝此寿世资，出处两不移。悯彼荣竞子，自戕安足知。
寿庆祠部松乔五章章十二句·其一
作者：戴亨
朝代：清

世情尚谀佞，祝嘏多浮词。跨鹤蹑蓬莱，挥手拂云蜺。否则愿荣贵，显赫耀当时。发言涉荒谬，无乃识者嗤。尔我敦道义，薄俗应所非。新诗聊复吟，坚贞以为期。
寿庆祠部松乔五章章十二句·其三
作者：戴亨
朝代：清

黄金药可成，愿君莫轻弃。情殷责苦深，摛语斸肝肺。被之荣心神，遭逢随所际。彩凤摩霄盘，凡鸟奚能企。寓形百年中，长怀千年计。修短亦由人，金石可自励。
寿庆祠部松乔五章章十二句·其二
作者：戴亨
朝代：清

坚贞若松柏，崔嵬南山岑。绿萝覆高枝，苍苍结浓阴。古人重知己，德业每相钦。缔交苟莫逆，和鸣如瑟琴。弦柱偶不谐，安能扬清音。我有大药资，可以成黄金。
寿庆祠部松乔五章章十二句·其五
作者：戴亨
朝代：清

翀举希凌霄，疾足争先驰。岂不矜儇捷，劳瘁令人悲。灵源竭深蓄，安睹清涟漪。达非徒自荣，塞贵坚所持。宝此寿世资，出处两不移。悯彼荣竞子，自戕安足知。
寿庆祠部松乔五章章十二句·其四
作者：戴亨
朝代：清

自励祛俗情，菁华浚灵腑。况兹大块春，俯仰供吾取。枝上鸣新禽，窗前过疏雨。默识造化心，幽室自太古。妙剂饵微言，嗜欲纷斤斧。性静心亦清，莫妄希翀举。
寿河间陈太守十四韵
作者：戴亨
朝代：清

冠冕南都丽，文章北斗悬。太邱光史册，东武轶陶甄。帜拔巍科早，风移太邑传。彤廷隆誉洽，瀛郡德星连。抚字劳丰歉，恩膏匝陌阡。珠光辉合浦，麦颖秀旻天。邵杜声华著，龚黄事业肩。腐儒依绛帐，旧物有青毡。蠹饱神仙字，炊荒苜蓿田。徒闻三绝誉，深愧两斋贤。雪酿梅花白，春归柳絮妍。觞称腊去后，筵敞月来先。覆冒承殊渥，输忱鲜滴涓。叨陪群属末，泥首祝遐年。
寿金总戎毓昆七秩双庆
作者：戴亨
朝代：清

华堂瑞霭映朝霞，堂上齐龄岁月赊。黍谷松虬持杖国，天中榴火结丹砂。蛮烟瘴雨元戎绩，绣虎雕龙甲第家。忠孝绵绵传世泽，何须蓬岛问仙槎。
将出南郊看桃花先简明复庵
作者：戴亨
朝代：清

每为娱吾性，南郊匹马过。竹篱春圃外，沙屿野鸥多。已觉非尘市，兼之足啸歌。谁能忘此地，花信近如何。
将至房山先寄寄斋先生
作者：戴亨
朝代：清

客舍频迁次，飘零愧腐儒。愁来唯仗酒，囊尽不能沽。翠嶂晴云细，清溪浩月孤。思君吟赏处，早晚就菰蒲。
将至杭州便道访刘野鹤山居
作者：戴亨
朝代：清

萍踪无定复南游，垂老天涯且未休。满目波涛穷厉揭，空山薜荔自春秋。久？尘匣沦双剑，应有灵槎到十洲。拟向刘安问仙诀，莫将鸿宝秘丹邱。
将至杭州便道访刘野鹤山居
作者：戴亨
朝代：清
体裁：七言律诗

萍踪无定复南游，垂老天涯且未休。满目波涛穷厉揭，空山薜荔自春秋。久𢬵尘匣沦双剑，应有灵槎到十洲。拟向刘安问仙诀，莫将鸿宝秘丹邱。
将赴河间教授任奠别五亡弟高
作者：戴亨
朝代：清

死后经营恨未申，间关千里逐风尘。情同毛义膺徵檄，事异王尊叱御轮。樽酒倘知来一奠，泉台应起问双亲。显扬柩下孤儿望，黄卷青灯代尔身。
将赴辽东约门人沈周颋摄馆事两月余归迟沈已如期去一月矣怅然有作
作者：戴亨
朝代：清

远行念诸子，馆课尔堪招。作客身多病，怀亲路觉遥。梦回燕塞月，心折海门潮。归去瓜期届，予诚愧久要。
将赴辽东营窆先二人并大兄嫂三兄留别在京诸友
作者：戴亨
朝代：清

梦绕辽疆夜渡河，仓皇东去恨如何。千秋华表仙禽邈，万里羁魂绝塞多。难后死生无定计，愁来天地尽悲歌。欲知前路真消息，血泪应增海上波。
小砚跌破命儿廷璋胶固诗以识之
作者：戴亨
朝代：清

一片端溪石，相随历岁时。吟哦长我共，辛苦独君知。此破虽关数，斯文实在兹。岂甘来护弃，将效范馨遗。
少年行
作者：戴亨
朝代：清

把酒高歌出汉关，少年豪气可移山。宝刀脱赠还抽看，指点锋头战血斑。
尤母金孺人七十寿
作者：戴亨
朝代：清

源泉澄幽深，浑浑流清白。巨岩蟠洪柯，亭亭茂松柏。缅彼尤子母，平生抱奇节。生子能文章，幽光讵磨灭。七十寿小春，寄言心素折。淑质育名门，懿行践贤迹。妇德钦夙成，于归卜尤吉。浙东联北平，门楣缡远结。舅时副总戎，桓桓列棨戟。族盛家政繁，坐理无纷剧。先意承朝昏，器使良楛别。舅曰妇贤能，母心愈凛慄。盛衰多倚伏，卓识超巾帼。相夫终明经，高蹈乐泉石。愿偕冀缺妻，韬光馌阡陌。所天遽不禄，素志增呜咽。痛欲随九京，肝肠免碎裂。顾兹柩下儿，大义难决绝。习苦励熊丸，画荻寸阴惜。阀阅惧衰谢，督责心转迫。齑粥潜辛酸，寒灯照孤孑。坚此铁石心，冀子成名切。孟仁激母教，感痛奋自策。精理研纤微，摛毫祛诡谲。忆昨战秋闱，立可彰母烈。风翮碍九霄，霜蹄偶一蹶。造物位杰士，不拘寻常格。学使采笃行，排众独超擢。行当荐九重，功业难意决。有子既不群，足以慰畴昔。况母寿无期，甘脆陈瓜瓞。积厚自流光，谁曰非母泽。
展墓后述哀
作者：戴亨
朝代：清

艰难依北塞，生死绝南征。古冢荒榛合，悲风薄暮生。老亲他日泪，游子百年情。幸不先朝露，犹来献一觥。
山东朱中丞同年母程太君八十四寿
作者：戴亨
朝代：清

麟游盛世，凤哕高冈。造物所钟，邦家之光。岂无其自，源远流长。我公秉钺，惠厥海疆。溯德唯旧，实由义方。稽古贤媛，孟母共姜。伊我太君，懿轨同芳。秀毓名阀，性秉和良。兰馨蕙馥，冬月秋霜。嫔我太翁，琴调瑟张。陈椒谢絮，歛藻韬光。同善相勖，同患相将。孝严寝膳，勤戒翱翔。偕隐泉石，追踪孟梁。诞生夔契，梦叶嘉祥。盐梅舟楫，辅我陶唐。八旬有四，既寿且康。芝兰竞发，绕膝琳琅。欣兹春茂，嘏祝遐昌。纶诰自天，恩覃华堂。钦承莱舞，锡福未央。兴言述德，歌以侑觞。
山云
作者：戴亨
朝代：清

行步望前山，白云若堪把。入云不见云，白云在山下。
山出云
作者：戴亨
朝代：清

閒云偶出山，时作山前雨。流光若近人，即之无觅处。
山寺
作者：戴亨
朝代：清

古寺翠烟深，日入空山静。渔火隔溪明，寒松落疏磬。
山寺
作者：戴亨
朝代：清

古杖策秋云，遥望云中寺。时有林梢风，吹雨落山翠。
山居
作者：戴亨
朝代：清

茅屋下斜阳，摊书卧北窗。片云生栋宇，化作雨苍茫。危磴转寒山，窅窕麇□路。丁丁发木声，远隔云深处。邃石吐苍云，参差落檐瓦。时与好风俱，甘霖被原野。春雨润前村，扶筇每孤往。百谷性不分，时听农人讲。
山居·其一
作者：戴亨
朝代：清

茅屋下斜阳，摊书卧北窗。片云生栋宇，化作雨苍茫。
山居·其三
作者：戴亨
朝代：清

邃石吐苍云，参差落檐瓦。时与好风俱，甘霖被原野。
山居·其二
作者：戴亨
朝代：清

危磴转寒山，窅窕麇□路。丁丁发木声，远隔云深处。
山居·其四
作者：戴亨
朝代：清

春雨润前村，扶筇每孤往。百谷性不分，时听农人讲。
山晓
作者：戴亨
朝代：清

花气熏残梦，禽声唤宿醺。冈头一瀑下，村落数家分。樵牧人皆出，飞潜物自群。惭余行役子，终觉羡耕耘。
山泉
作者：戴亨
朝代：清

灵液吐云根，？？流泉注。泉在此山清，莫向人间去。
山泉
作者：戴亨
朝代：清
体裁：五言绝句

灵液吐云根，𣽅𣽅流泉注。泉在此山清，莫向人间去。
山窗
作者：戴亨
朝代：清

红杏发南枝，山窗鸟声集。落花飞不高，随风复飘入。
山行
作者：戴亨
朝代：清

每至幽栖地，长怀出世心。缓随流水去，渐入白云深。墟里淡斜照，烟萝生暮阴。道逢樵牧侣，閒坐话中林。
山行
作者：戴亨
朝代：清

险路行山坞，阴风聒土囊。大云帱厚地，寒雨洒穹苍。侧足淩？崿，提心畏虎狼。将投何处宿，翘首望茫茫。
山行
作者：戴亨
朝代：清
体裁：五言律诗

险路行山坞，阴风聒土囊。大云帱厚地，寒雨洒穹苍。侧足淩𡷐崿，提心畏虎狼。将投何处宿，翘首望茫茫。
山雨
作者：戴亨
朝代：清

远峰深翠里，隐隐起轻雷。石气蒸云上，山风挟雨来。乱流争涧落，栖鸟破烟回。明月东冈出，披襟坐钓台。
山馆
作者：戴亨
朝代：清

摊书坐南窗，虚室绝尘想。风过壁琴鸣，铿然流细响。
岁暮寄怀年家子毛秋岑
作者：戴亨
朝代：清

分携南浦泪盈裾，三载愁怀望雁鱼。清夜云山魂几去，萧斋风雪岁将除。君方松泖耽鲈鲙，谁解临邛问子虚。寂寞空吟梁月句，不堪衰谢怅离居。
岁暮歌三章
作者：戴亨
朝代：清

若有人兮在山椒。衣云锦兮佩琼瑶。持芳芬兮犹豫，将谁赠兮心烦劳。太息兮遐睇，路漫漫兮山嶕峣。若有人兮在山阴。葛藟累兮石崎嵚。阴阳摧兮岁暮，风萧萧兮猿狖吟。皋兰萎兮不馥，谁余慕兮深林。若有人兮在山麓。飘风发兮陨草木。陟椒邱兮不返，高余冠兮被初服。庸愚乐兮贤心悲，不我知兮谁告。
岁暮歌三章·其一
作者：戴亨
朝代：清

若有人兮在山椒。衣云锦兮佩琼瑶。持芳芬兮犹豫，将谁赠兮心烦劳。太息兮遐睇，路漫漫兮山嶕峣。
岁暮歌三章·其三
作者：戴亨
朝代：清

若有人兮在山麓。飘风发兮陨草木。陟椒邱兮不返，高余冠兮被初服。庸愚乐兮贤心悲，不我知兮谁告。
岁暮歌三章·其二
作者：戴亨
朝代：清

若有人兮在山阴。葛藟累兮石崎嵚。阴阳摧兮岁暮，风萧萧兮猿狖吟。皋兰萎兮不馥，谁余慕兮深林。
岁暮返里
作者：戴亨
朝代：清

经岁羁京国，隆冬返塞垣。严霜翻白昼，饥虎猎黄昏。面削风尘悴，身归皮骨存。老亲惊拭泪，艰苦到衡门。
岁暮馆阿员外宅
作者：戴亨
朝代：清

纸田墨稼稔收难，时序催人岁复残。压塞冻云含雪暗，失林孤雀堕风寒。马融旧拥笙歌帐，薛令长吟苜蓿盘。惭愧程门曾立雪，长安落魄笑儒冠。
崮山望岱
作者：戴亨
朝代：清

岱宗何处是，崮顶正当冲。登眺豁双目，苍茫隔数峰。云来疑作雨，心寂若闻钟。何日磨崖上，高寻历代踪。
巢大司寇书斋畅观名画索题长句
作者：戴亨
朝代：清

麻姑仙驭出昆崙，海上方蓬海市吞。苍狗吠来天入梦，素娥奔去月消魂。筳篿虽设灵氛远，椒醑空陈帝阙尊。一自瑶池巡幸后，祇今飘泊有龙孙。
幽寻
作者：戴亨
朝代：清

汗漫恣幽寻，峰林相蔽隐。隔浦见炊烟，知有山家近。
广西义宁令倪懋公尽难诗
作者：戴亨
朝代：清

孝廉倪公成都豪，出宰义宁控有苗。苗性凶顽不可抚，结巢深箐如猿猱。赤脚腾跳善奔走，杀戮连年到鸡狗。懋公建议立兵威，当事逡巡畏尾首。但令亲谕劝，不必事征战。持重谓能收众心，养晦妄冀凶徒变。贤宰受檄初踟蹰，拔刀崛起英风徂。马革裹尸臣子分，但恨谋国非良图。身探猛虎窟，委作馁兽肉。未及交一言，蚁聚蜂腾恣芟戮。手提墨绶血模糊，振臂一呼天为哭。宁甘寇盗求生全，昂藏八尺蠲溪谷。杀身成仁未足奇，百计千磨事惨酷。埋身敲齿截其舌，噀血嗔目犹骂贼。从者歼尽无一归，沈尸潭底谁能识。赫然忽动万乘威，雷霆下击成灰飞。忠魂披发来助战，白昼袒裼为前麾。寇平事达九重耳，睢阳奇节差可拟。叹息褒忠异数加，难荫恩荣及儿子。天家不识颜平原，临难忠丹乃若此，呜呼懋公终不死。
庆母赵恭人节寿
作者：戴亨
朝代：清

凝膏有馀光，朱火扬其辉。幽兰有馀馨，清风播阶墀。繄母裕伟节，造物显其奇。淑慎自生初，内则娴弱笄。嫔为君子配，翱翔警房帏。相助历官阶，廉能声誉驰。一旦失所天，砺节如金石。奉尊代良人，甘脆竭心力。高堂逾大耋，慰若儿侍膝。糜鹿衔芝草，呦呦鸣其麛。双双巢中雏，引羽习高飞。教育各成名，辛勤侔断机。文孙服母诫，一一皆国器。鸾凰奋阶前，联翩纷接翅。宰辅旧家声，箕裘昌厥继。维皇笃坚贞，锡予大年岁。
庭前残卉为秋风所捲唯寒蛩疏竹而已反觉清耳豁目
作者：戴亨
朝代：清

荒秽驱风力，三秋贮月明。未归湖海棹，聊寄薜萝情。翠竹独居色，寒蛩夜坐声。寂喧随万感，心与境俱清。
廷璋儿以武举效力京营千总秉瑛侄以进士试用户部主事数年资其薄俸以供饘粥今二子前后归班候选生路遂绝赋此见志且励二子固贫之志不可不坚也
作者：戴亨
朝代：清

生机何所赖，官罢废饔飧。不有安贫乐，焉知陋巷尊。无谋宜困阨，守死报乾坤。应笑皋夔侣，饥来叩富门。
式微
作者：戴亨
朝代：清

天心开大悟，海量悔深非。近难何能脱，名山不早归。野花寒结子，清露夜沾衣。羁绪兼秋杀，凄然赋式微。
张侍御平魏阉墓碑歌
作者：戴亨
朝代：清

自古阉竖倾朝纲，前有刘汉后李唐。受祸无如明代烈，蒙尘土木汪刘猖。列卿将相尽名士，称功颂德甘奴婢。党籍诛罗作爪牙，一时英俊难逃死。熹庙复宠魏忠贤，烈火毒燄熏高天。醴交势合走东厂，东林善类坑炎烟。磔死何足蔽毫末，铜驼石马高硉矹。粪壤壮丽侔桥陵，名胜何辜遭污蔑。我朝定鼎日华开，曲江风度居兰台。西山偶停骢马足，秽碑镌列何崔嵬。孝男孝孙尽勋戚，一瞬空山飞霹雳。凛然铁笔吹霜风，百年凶臭俄溅涤。吁嗟乎，当年身首已加刑，即今撮土犹夷平。后来貂珰应震惧，张公灵爽山林凭。碧云寺前好云树，去年曾踏盘纡路。振藜穿翠坐高轩，月照千峰俨凝素。
张烈女歌
作者：戴亨
朝代：清

古今人物之生，尽仰天地慈，天地亦赖人支持。男儿百行不能践，纲常往往钟闺帏。闺帏之所钟，难易亦不同。琴瑟既调弦忽断，捐躯殉夫事每见。虽云顾义不顾身，犹有恩情中系恋。岂若亲迎礼将成，合欢顿折孤鸾惊。凶问骤至不展转，泰山一掷鸿毛轻。夜台不识良人面，安知儿女情缱绻。但奉完璧还乾坤，贞魂岂冀旁人鉴。同时更有烈妇殷，身殒惨酷人佥闻。奇节真堪作俦匹，精灵携手同芳芬。
归自长城驿经刘园小憩
作者：戴亨
朝代：清

芳径转幽僻，孤亭净俗氛。檐花风静落，人语竹深闻。滩响疑来雨，松阴欲下云。渊明曾试仕，野性卒离群。
往晤云浦留饮竟日
作者：戴亨
朝代：清

龙塞萦遥思，蜗庐减壮裁。寂寥残腊候，冰雪故人来。辽海倾诗橐，燕山共酒杯。更看周急意，襟抱对君开。
徐秦二孝廉与余同客南泉寺既去简邀小酌
作者：戴亨
朝代：清

塞客同来重作客，客中萧索复分离。须知孤馆深愁处，正忆三人共话时。爱我定思河朔饮，为君早置建康卮。莫因怯暑迟云履，点检风尘更有谁。
微雨忽晴
作者：戴亨
朝代：清

正喜甘霖沛，旋看螮蝀东。断云携雨黑，落日散江红。鸟湿愁深树，鱼归会晚风。独饶忧国意，沾溉望年丰。
忆西山
作者：戴亨
朝代：清

春雨润苍翠，逦迤遍山麓。野趣情所钟，泉石萦心目。思将释尘劳，采兰涧之澳。昨夜西山云，来我窗前宿。
忆西山简乔梅庵
作者：戴亨
朝代：清

沧海何年去，渔樵乐此生。自闻高隐处，每动出尘情。老树经霜色，悬泉落涧声。秋来多胜事，羡尔遂躬耕。
怀友
作者：戴亨
朝代：清

别酒怨征鸿，携手衡门道。新莺忽作声，绿遍阶前草。
怀李廌青山居
作者：戴亨
朝代：清

邂逅盘阴叟，旋生栖隐情。爰居惊海祀，黄鹤耻轩荣。已沐烟霞久，悬知身骨轻。高踪惭沮溺，结耦事躬耕。
怀清台
作者：戴亨
朝代：清

巴妇饮丹穴，芳声动庙庭。所遭非令主，曾为筑怀清。
怀竹梧轩诸生并门人沈周颋
作者：戴亨
朝代：清

远客情怀恶，出门日已多。诸生狂未减，瘦沈病如何。海角吹残戍，边风涌白波。长安斜照外，翘首望岩阿。
怀远
作者：戴亨
朝代：清

寒月照孤影，戚戚生怨嗟。故人被奇服，远隔天之涯。对此盈尊酒，独酌酣且歌。歌声杂悲啸，感慨一何多。精霸倘相召，舟楫渺江河。叹息永终夜，天汉西南斜。西南望不极，天汉谁能通。欲致一纸书，远托云中鸿。杳杳逝无凭，耿耿情所钟。芳草委寒谷，严霜凋其华。馨香时欲歇，岁晚纷欹斜。怅望南归云，引领徒咨嗟。
怀远·其一
作者：戴亨
朝代：清

寒月照孤影，戚戚生怨嗟。故人被奇服，远隔天之涯。对此盈尊酒，独酌酣且歌。歌声杂悲啸，感慨一何多。精霸倘相召，舟楫渺江河。叹息永终夜，天汉西南斜。
怀远·其二
作者：戴亨
朝代：清

西南望不极，天汉谁能通。欲致一纸书，远托云中鸿。杳杳逝无凭，耿耿情所钟。芳草委寒谷，严霜凋其华。馨香时欲歇，岁晚纷欹斜。怅望南归云，引领徒咨嗟。
怀都门诸友
作者：戴亨
朝代：清

芍药期将过，安榴花复开。遥知清赏处，应念白头回。片月千山里，孤云万里来。相思情正剧，邻笛不胜哀。
悯流亡
作者：戴亨
朝代：清

龙沙风雪道，资斧怯前程。忍见流亡像，哀闻乞命声。饥寒方切己，胞与复关情。我欲将图绘，风尘隔帝京。
悲秋
作者：戴亨
朝代：清

惊飙振阴林，残萚纷零落。荣枯动鼻感，酸风慄羁魄。登高望所思，烟霜蔽广陌。岂乏平生亲，眷恋五情灼。群物囿鸿钧，藐焉何所托。
悲秋
作者：戴亨
朝代：清

良辰去何速，秋草绿已萎。北风动地起，吹我单裳衣。贾用既不售，曷久绁尘羁。游鱼亦有渊，栖鸟亦有枝。我母不我恃，游子寒无依。食口日嗷嗷，冻馁气惨悽。三岁乳下孙，日莫向母啼。其母怒嗔喝，告母腹中饥。哀声刺我耳，使我心酸悲。人生如朝露，岁月能几时。亲柩不能返，骨肉危天涯。回身叫孙抱，泪下不可支。
惊秋
作者：戴亨
朝代：清

几时不出户，已遍帝城秋。贞脆荣枯递，江河日夜流。惧孤天地德，深感岁时遒。莫谓分阴志，专为运甓谋。
感怀
作者：戴亨
朝代：清

西风夜作声，游子不能寐。揽衣起徬徨，泪下沾衣袂。黄叶坠高枝，蟋蟀鸣前墀。玄阴结重霭，白月沈幽辉。菁华暗销铄，所苦不自知。良辰忽已晚，皓首含酸悲。灿灿星河水，皦皦天衢月。纵横不断流，盈亏何太疾。碌碌淹恤子，奄忽成白发。人生非草木，安能任枯茁。神玥扼龙颔，奇翚探凤穴。持此希世珍，冀邀美人悦。缄袭历险艰，中道伤跛蹩。跂足望所思，眷恋生悲凄。惭彼鸾鹤侣，高骞厉羽仪。初日照高楼，桃李争鲜妍。皦皦彼姝女，挟瑟侍春筵。流睇荡人心，顾盻自生怜。佳人耻行觞，双手裂华裳。甘心被麻葈，凛凛天雨霜。霜寒岁云暮，玉颜增芬芳。妖冶离为容，恻然为悲伤。良冶铸吴钩，爱子投红炉。器成不见宝，冤魂鸣呜呜。精诚召神鬼，谁知此器殊。匣中倚天剑，雌雄乏真鉴。风胡去不还，锋锷长惨淡。金蚕食柘叶，肝肠成五色。吐丝制文锦，光辉相击射。裁为绂衮裳，杂佩鸣珠璧。被之可彰身，献之可华国。金蚋一朝来，奄忽遭污蔑。晨风扬北羽，秋鸿思南飞。微生感虫豸，栖息各有归。茫茫望四海，此身何所依。岁月不我留，展转伤支离。瑶琴膝上横，瞧杀激哀鸣。初弹行路难，再弹冰雪凝。移商忽变徵，狸首残其形。飒然起风雨，黯惨天地冥。矫矫海东青，奋翼思飞鸣。出门铩羽翰，䙰褷非故形。高骞阻云汉，雌伏悲巢倾。风雨时见欺，众雏随飘零。天地大无私，岂独遗生成。？？云中鸿，唧唧窗下蛩。招摇西北指，乃知岁将终。遐情凌嵩华，客路伤飞蓬。飞蓬逐旋飙，飘飖何所穷。睍睆鸣春禽，奋翮腾高岑。栖托既得所，安念昔同林。已矣复奚求，金石皆虚浮。神蛾吐冰丝，缭绕七朱弦。琼玖排雁柱，金石激龙唇。猗兰闻白雪，流风中缠绵。太古留逸响，可以格神人。阳春气不和，四壁阴风寒。终日不成音，仰首坐长叹。冉冉茑萝丝，煇煇丽乔木。委身答蹇脩，谐和拟琴瑟。弦柱一朝离，徽音中断绝。白日不照颜，膏沐为谁设。蓬首却婉娈，新妆工磬折。芳兰杂众草，朱蕤覆霜雪。馀香袭衣裾，幽情聊自悦。
感怀·其一
作者：戴亨
朝代：清

西风夜作声，游子不能寐。揽衣起徬徨，泪下沾衣袂。黄叶坠高枝，蟋蟀鸣前墀。玄阴结重霭，白月沈幽辉。菁华暗销铄，所苦不自知。良辰忽已晚，皓首含酸悲。
感怀·其七
作者：戴亨
朝代：清

矫矫海东青，奋翼思飞鸣。出门铩羽翰，䙰褷非故形。高骞阻云汉，雌伏悲巢倾。风雨时见欺，众雏随飘零。天地大无私，岂独遗生成。
感怀·其三
作者：戴亨
朝代：清

初日照高楼，桃李争鲜妍。皦皦彼姝女，挟瑟侍春筵。流睇荡人心，顾盻自生怜。佳人耻行觞，双手裂华裳。甘心被麻葈，凛凛天雨霜。霜寒岁云暮，玉颜增芬芳。妖冶离为容，恻然为悲伤。
感怀·其九
作者：戴亨
朝代：清

神蛾吐冰丝，缭绕七朱弦。琼玖排雁柱，金石激龙唇。猗兰闻白雪，流风中缠绵。太古留逸响，可以格神人。阳春气不和，四壁阴风寒。终日不成音，仰首坐长叹。
感怀·其二
作者：戴亨
朝代：清

灿灿星河水，皦皦天衢月。纵横不断流，盈亏何太疾。碌碌淹恤子，奄忽成白发。人生非草木，安能任枯茁。神玥扼龙颔，奇翚探凤穴。持此希世珍，冀邀美人悦。缄袭历险艰，中道伤跛蹩。跂足望所思，眷恋生悲凄。惭彼鸾鹤侣，高骞厉羽仪。
感怀·其五
作者：戴亨
朝代：清

金蚕食柘叶，肝肠成五色。吐丝制文锦，光辉相击射。裁为绂衮裳，杂佩鸣珠璧。被之可彰身，献之可华国。金蚋一朝来，奄忽遭污蔑。
感怀·其八
作者：戴亨
朝代：清

？？云中鸿，唧唧窗下蛩。招摇西北指，乃知岁将终。遐情凌嵩华，客路伤飞蓬。飞蓬逐旋飙，飘飖何所穷。睍睆鸣春禽，奋翮腾高岑。栖托既得所，安念昔同林。已矣复奚求，金石皆虚浮。
感怀·其八
作者：戴亨
朝代：清
体裁：古风

𡄸𡄸云中鸿，唧唧窗下蛩。招摇西北指，乃知岁将终。遐情凌嵩华，客路伤飞蓬。飞蓬逐旋飙，飘飖何所穷。睍睆鸣春禽，奋翮腾高岑。栖托既得所，安念昔同林。已矣复奚求，金石皆虚浮。
感怀·其六
作者：戴亨
朝代：清

晨风扬北羽，秋鸿思南飞。微生感虫豸，栖息各有归。茫茫望四海，此身何所依。岁月不我留，展转伤支离。瑶琴膝上横，瞧杀激哀鸣。初弹行路难，再弹冰雪凝。移商忽变徵，狸首残其形。飒然起风雨，黯惨天地冥。
感怀·其十
作者：戴亨
朝代：清

冉冉茑萝丝，煇煇丽乔木。委身答蹇脩，谐和拟琴瑟。弦柱一朝离，徽音中断绝。白日不照颜，膏沐为谁设。蓬首却婉娈，新妆工磬折。芳兰杂众草，朱蕤覆霜雪。馀香袭衣裾，幽情聊自悦。
感怀·其四
作者：戴亨
朝代：清

良冶铸吴钩，爱子投红炉。器成不见宝，冤魂鸣呜呜。精诚召神鬼，谁知此器殊。匣中倚天剑，雌雄乏真鉴。风胡去不还，锋锷长惨淡。
感遇十首
作者：戴亨
朝代：清

方柄而圆凿，龃龉讵相适。所守诚拘墟，所遇宁不逆。世情苦未练，疏懒成离索。名虽擢礼闱，宦途实云隔。承欢希禄养，黾勉就司铎。官閒职易称，亦恐婴祸阨。训迪匝六年，声誉渐隆赫。蒙恩授剧邑，力辞不能却。驽马蹶长途，弱材困重责。事去方觉非，道穷唯自惜。兰若生空谷，冉冉扬其香。殷勤采华姿，将以遗远方。不谓至中途，清露结严霜。枝叶匆摇落，岁暮不成芳。芳香自兹歇，谁知我心伤。所伤王者瑞，将同秋草黄。许由避天下，馆人疑窃履。颜渊万世师，烟煤议诸子。从古不相知，颠倒有如此。浮云过我前，安能测起止。祸福亦有天，人心胡为耳。天马龙之媒，来自渥洼渊。毛色灿云霞，饰以锦绣鞯。四蹄疾于鸟，驯良尤足贤。骖乘并騕袅，随宴昆崙巅。羁靮不及转，中道成迍邅。空有远驾能，谁复信其然。虎视何耽耽，高负山之隅。所性嗜食人，安择贤与愚。牙爪非不利，积恶已盈辜。蒐苗殄异类，除之不须臾。虽无救所伤，报复快万夫。凶顽适自戕，天网孰云疏。妍媸苟不现，无盐诋西施。贪廉苟不著，盗蹠罪伯夷。人心岂尽亡，神鬼难久欺。水浊不见月，水清石离离。吁嗟转瞬间，儇诡何所施。瑩瑩席上珍，什袭藏缄縢。临渊忽堕水，终古悲沉冥。晨鸡一失晓，歛翼耻再鸣。琴材收爨下，焦尾有希声。滕公活连敖，无知荐陈平。知己一朝遇，功业垂千龄。我无二子材，敢妄希身荣。不如反初服，坎壈终此生。佳人钟灵秀，抱性淑且忱。容色倾帏闼，遂使众生惭。群丑妒蛾眉，谣诼谓善淫。偭规而改错，自昔不唯今。众口鼓炎飙，能不乐其金。曼倩蛇龙训，渔父波泥吟。前言讵不卓，非余心所钦。东海狎樵牧，逍遥散疏襟。灵虬潜深渊，江湖任所逝。常服易其初，风涛多滞泥。哲人睹未形，愚者触机棙。前途已云迷，回辙岂失计。变化看浮云，失得塞翁谛。祸福互为根，荣枯亦更递。荷篑诚我师，深浅随揭厉。埏埴随大造，结沫亦已危。人命如朝露，人心若阳晖。阳晖酷煎曝，朝露宁不晞。蜉蝣延刻晌，蝼蚁营寸壤。宁知不崇朝，方作百年想。人生无智愚，同入梦中趋。在梦无不有，梦去成空虚。富贵乐难久，贫贱亦须臾。万象不停睫，荣悴何足吁。所以古至人，离幻保真如。况我年半百，秋霜满鬓须。此身非我有，身外何所须。
感遇十首·其一
作者：戴亨
朝代：清

方柄而圆凿，龃龉讵相适。所守诚拘墟，所遇宁不逆。世情苦未练，疏懒成离索。名虽擢礼闱，宦途实云隔。承欢希禄养，黾勉就司铎。官閒职易称，亦恐婴祸阨。训迪匝六年，声誉渐隆赫。蒙恩授剧邑，力辞不能却。驽马蹶长途，弱材困重责。事去方觉非，道穷唯自惜。
感遇十首·其七
作者：戴亨
朝代：清

瑩瑩席上珍，什袭藏缄縢。临渊忽堕水，终古悲沉冥。晨鸡一失晓，歛翼耻再鸣。琴材收爨下，焦尾有希声。滕公活连敖，无知荐陈平。知己一朝遇，功业垂千龄。我无二子材，敢妄希身荣。不如反初服，坎壈终此生。
感遇十首·其七
作者：戴亨
朝代：清
体裁：古风

莹莹席上珍，什袭藏缄縢。临渊忽堕水，终古悲沉冥。晨鸡一失晓，歛翼耻再鸣。琴材收爨下，焦尾有希声。滕公活连敖，无知荐陈平。知己一朝遇，功业垂千龄。我无二子材，敢妄希身荣。不如反初服，坎壈终此生。
感遇十首·其三
作者：戴亨
朝代：清

许由避天下，馆人疑窃履。颜渊万世师，烟煤议诸子。从古不相知，颠倒有如此。浮云过我前，安能测起止。祸福亦有天，人心胡为耳。
感遇十首·其九
作者：戴亨
朝代：清

灵虬潜深渊，江湖任所逝。常服易其初，风涛多滞泥。哲人睹未形，愚者触机棙。前途已云迷，回辙岂失计。变化看浮云，失得塞翁谛。祸福互为根，荣枯亦更递。荷篑诚我师，深浅随揭厉。
感遇十首·其二
作者：戴亨
朝代：清

兰若生空谷，冉冉扬其香。殷勤采华姿，将以遗远方。不谓至中途，清露结严霜。枝叶匆摇落，岁暮不成芳。芳香自兹歇，谁知我心伤。所伤王者瑞，将同秋草黄。
感遇十首·其五
作者：戴亨
朝代：清

虎视何耽耽，高负山之隅。所性嗜食人，安择贤与愚。牙爪非不利，积恶已盈辜。蒐苗殄异类，除之不须臾。虽无救所伤，报复快万夫。凶顽适自戕，天网孰云疏。
感遇十首·其八
作者：戴亨
朝代：清

佳人钟灵秀，抱性淑且忱。容色倾帏闼，遂使众生惭。群丑妒蛾眉，谣诼谓善淫。偭规而改错，自昔不唯今。众口鼓炎飙，能不乐其金。曼倩蛇龙训，渔父波泥吟。前言讵不卓，非余心所钦。东海狎樵牧，逍遥散疏襟。
感遇十首·其六
作者：戴亨
朝代：清

妍媸苟不现，无盐诋西施。贪廉苟不著，盗蹠罪伯夷。人心岂尽亡，神鬼难久欺。水浊不见月，水清石离离。吁嗟转瞬间，儇诡何所施。
感遇十首·其十
作者：戴亨
朝代：清

埏埴随大造，结沫亦已危。人命如朝露，人心若阳晖。阳晖酷煎曝，朝露宁不晞。蜉蝣延刻晌，蝼蚁营寸壤。宁知不崇朝，方作百年想。人生无智愚，同入梦中趋。在梦无不有，梦去成空虚。富贵乐难久，贫贱亦须臾。万象不停睫，荣悴何足吁。所以古至人，离幻保真如。况我年半百，秋霜满鬓须。此身非我有，身外何所须。
感遇十首·其四
作者：戴亨
朝代：清

天马龙之媒，来自渥洼渊。毛色灿云霞，饰以锦绣鞯。四蹄疾于鸟，驯良尤足贤。骖乘并騕袅，随宴昆崙巅。羁靮不及转，中道成迍邅。空有远驾能，谁复信其然。
戊辰七月六日举子命名廷璧
作者：戴亨
朝代：清

夜乏维熊兆，朝闻异雀鸣。果能承父业，敢望大家声。白首嗟余老，何时见汝成。几篇残著作，辛苦历平生。
戏赠友人纳妾
作者：戴亨
朝代：清

绣帏春色夜来多，啼鸟声催晓梦过。倦起妆成还对镜，扶郎肩臂问如何。
戒除草四首
作者：戴亨
朝代：清

春风来几日，已绿窗前草。造物露机缄，会心在微渺。静念察始终，霁情验荣槁。一草不忍锄，万卉从兹好。真趣欲谁言，枝头闻啼鸟。天机运不息，往往汨庸儒。东风敷至教，绿我窗前刍。蒙茸方几日，倏忽盈阶除。感兹惠雨力，殷勤与之俱。荣枯以一息，我亦念其初。东风吹无私，有地皆芳草。新甲拆勾萌，删刈恐不早。恻然悯群生，生机何由保。所乐因天时，欣欣向我好。顾兹窗下荣，吾亦爱吾宝。鸢亦不在天，鱼亦不在渊。飞跃察春草，窗下呈机筌。大哉造化心，万类无私偏。天怀畅无碍，适意尽目前。荆棘起方寸，兰蕙色不妍。此中识真趣，悠然悟前贤。
戒除草四首·其一
作者：戴亨
朝代：清

春风来几日，已绿窗前草。造物露机缄，会心在微渺。静念察始终，霁情验荣槁。一草不忍锄，万卉从兹好。真趣欲谁言，枝头闻啼鸟。
戒除草四首·其三
作者：戴亨
朝代：清

东风吹无私，有地皆芳草。新甲拆勾萌，删刈恐不早。恻然悯群生，生机何由保。所乐因天时，欣欣向我好。顾兹窗下荣，吾亦爱吾宝。
戒除草四首·其二
作者：戴亨
朝代：清

天机运不息，往往汨庸儒。东风敷至教，绿我窗前刍。蒙茸方几日，倏忽盈阶除。感兹惠雨力，殷勤与之俱。荣枯以一息，我亦念其初。
戒除草四首·其四
作者：戴亨
朝代：清

鸢亦不在天，鱼亦不在渊。飞跃察春草，窗下呈机筌。大哉造化心，万类无私偏。天怀畅无碍，适意尽目前。荆棘起方寸，兰蕙色不妍。此中识真趣，悠然悟前贤。
或有劝余复官者诗以答之
作者：戴亨
朝代：清

于世真无补，馀生合弃捐。功名抛敝帚，岁月在残编。呆戆安时议，颠危赋性偏。谁能徇世务，俯仰白头年。
扁舟万里图
作者：戴亨
朝代：清

草蓑箬笠一扁舟，万里长江任去留。直破雄风到沧海，白云深处是瀛洲。
投赠任邱袁明府坼
作者：戴亨
朝代：清

梅岩翁后虞邱长，耳热长安动远想。繄予寒毡来郡城，霢霂濛濛昼莽苍。泥淖酿途行人稀，心衋咫尺不得往。阿香碾空车忽蠹，轮翻倒海雨如注。雷公头触天关摧，石迸娲皇补天处。地轴震仄久不安，渔人网触蛟龙怒。扬鬐掉尾决滹沱，波涛澒洞迷朝暮。桑麻尽为鳞介居，万倾良田叫白鹭。我正兀兀愁卑栖，上官羽檄纷飞驰。七十二村命查验，壮者逃亡老弱啼。此时披云得见君，痌瘝民瘼真英奇。民瘼痌瘝起凋弊，有田无田均其利。叹息与君一夕筹，父母斯民真不愧。别来荏苒数月间，君名啧啧我丁艰。五内崩裂死复活，血泪迸洒衰麻丹。老母促归归不得，去留展转摧心肝。万里茫茫隔烟雾，生死天涯两难顾。满室嗷嗷日苦饥，梦魂夜夜辽河路。经旬不见突中烟，男啼女号命岂度。男儿生不能养死不葬，何惜此身沟壑丧。父丧未奔母在堂，迟回未可轻肮脏。圣贤守身不受怜，事急亦或酌其权。出门四顾心茫然，投诗赠君君心酸。赙我百贯青铜钱，此身不死报应先。上有青冥之皇天，下有浩渺之长川。
抚宁道中
作者：戴亨
朝代：清

上山复下山，时行山涧底。落日恐夕心，遥遥望墟里。
拜岳王墓
作者：戴亨
朝代：清

钱塘门外岳王墓，群山重绕西湖路。循湖西去展祖坟，坟上归来见高树。夕阳斜照向南枝，枝头哑哑乌正啼。对墓踉跄忙下拜，老泪迸落心酸悲。血战中原思雪耻，天子深愁不利己。十二金牌听桧谋，风波亭上忠臣死。据此名胜且欢娱，弃捐君父如芒屣。丹诚虽并日争光，国雠未报忠魂伤。时闻风雨万灵走，戈戟夜半声玱琅。石马嘶风毛鬣竖，还如酣战黄龙冈。繄余拜罢日将泯，远近明湖目光骋。南屏山下见高坟，忠肃先生复堪悯。吁嗟乎有才用世岂良图，罗刹江东好归隐。海气茫茫岛屿深，海上千峰捩孤隼。月出天地浸冰壶，流光荡漾三山影。何如此去学长生，缥缈仙槎相导引。
拟古
作者：戴亨
朝代：清

皦皦牛女星，东西隔明河。跂足不能前，终岁长咨嗟。金气障天路，停梭怨霜露。纤腰濯凉飔，玉颜亦应故。杂佩纫崇兰，飘飖飏云端。怀芳散罗绮，馀香落尘寰。幽思结襟带，长夜不能寐。顾影自徘徊，持情空相待。
拟挽歌词三章
作者：戴亨
朝代：清

我命自我立，不受阴阳欺。夭寿无贰理，朝闻夕死宜。所生诚不忝，造化岂能违。舜文称寿考，颜冉非短期。周孔终正寝，龙比死亦怡。鼎鼎宇宙间，均之全所归。生理苟不尽，龟鹤亦奚为。性为形之主，形乃性所依。二者不终聚，性尽形可遗。所以古志士，生死唯自持。敏皇若不逮，蓄念人岂知。修短何足介，圣凡更共之。肖形百年中，百年能几时。奄忽溘朝露，此生亦虚縻。四运递更代，精华暗销铄。形神一夕离，遽尔成徂落。相送出远郊，幽宫闭广漠。丰肌岂暂完，蛇孙饱蹊壑。华堂不复居，山魈款狐貉。万鬼聚为邻，孤魂何所托。平生营此躯，百计愁疏略。绸缪未及终，转瞬随电掠。人生畴不然，念之徒惊愕。缅彼古英贤，千秋事如昨。
拟挽歌词三章·其一
作者：戴亨
朝代：清

我命自我立，不受阴阳欺。夭寿无贰理，朝闻夕死宜。所生诚不忝，造化岂能违。舜文称寿考，颜冉非短期。周孔终正寝，龙比死亦怡。鼎鼎宇宙间，均之全所归。生理苟不尽，龟鹤亦奚为。
拟挽歌词三章·其三
作者：戴亨
朝代：清

四运递更代，精华暗销铄。形神一夕离，遽尔成徂落。相送出远郊，幽宫闭广漠。丰肌岂暂完，蛇孙饱蹊壑。华堂不复居，山魈款狐貉。万鬼聚为邻，孤魂何所托。平生营此躯，百计愁疏略。绸缪未及终，转瞬随电掠。人生畴不然，念之徒惊愕。缅彼古英贤，千秋事如昨。
拟挽歌词三章·其二
作者：戴亨
朝代：清

性为形之主，形乃性所依。二者不终聚，性尽形可遗。所以古志士，生死唯自持。敏皇若不逮，蓄念人岂知。修短何足介，圣凡更共之。肖形百年中，百年能几时。奄忽溘朝露，此生亦虚縻。
拟曾晰莫春唱答歌六章·其一
作者：戴亨
朝代：清

风和煦兮水容与。偕童冠兮行蘧蘧。万物得所兮吾亦乐吾初。
拟曾晰莫春唱答歌六章·其二
作者：戴亨
朝代：清

春风融融兮沂水洋洋。高天厚地兮供我相羊。何思何虑兮与时偕行。
拟曾晰莫春唱答歌六章·其五
作者：戴亨
朝代：清

群适其时兮余将奚待。唐虞事业兮于焉斯在。
拟曾晰莫春唱答歌六章·其六
作者：戴亨
朝代：清

望衡门兮日熹微。随杖履兮归来。琴瑟在御兮且鼓且嬉。世莫我知兮将上质乎皇羲。
拟曾晰莫春唱答歌六章·其四
作者：戴亨
朝代：清

冠兮童兮浴且风兮。夫何求兮与天游兮。
拥翠庭
作者：戴亨
朝代：清

石骨垒为墙，石皮盖为瓦。清风送微凉，高卧南窗下。
挂剑台
作者：戴亨
朝代：清

宝剑值千金，欲赠徐君死。解挂墓门前，千秋吴季子。
挽词二首
作者：戴亨
朝代：清

荣名众所希，得失有天意。奈何辱其身，辛苦工献媚。官骸失所司，精神竭寤寐。喜怒伺奴颜，丧心倾所忌。词色一相假，欢跃矜同辈。妻孥不忍闻，旁观耻无地。自谓巧入神，崇高可立致。孰与鬼谋能，变更出意计。转福为祸胎，历历诚可畏。荣竞无时休，恻然悯众慧。美利众所歆，称心有止极。天道恶盈满，贪夫长戚戚。金玉积邱山，贫者望涓滴。邻里死饥寒，亲知行乞食。哀声听不闻，黎颜见岂识。逐臭无时休，昧厥死期逼。馋鬼啸萧墙，祸变难意测。荆棘上华堂，蜗涎遗断壁。似续苦无依，转幸他人泽。烱鉴悬当前，仁者为悲恻。
挽词二首·其一
作者：戴亨
朝代：清

荣名众所希，得失有天意。奈何辱其身，辛苦工献媚。官骸失所司，精神竭寤寐。喜怒伺奴颜，丧心倾所忌。词色一相假，欢跃矜同辈。妻孥不忍闻，旁观耻无地。自谓巧入神，崇高可立致。孰与鬼谋能，变更出意计。转福为祸胎，历历诚可畏。荣竞无时休，恻然悯众慧。
挽词二首·其二
作者：戴亨
朝代：清

美利众所歆，称心有止极。天道恶盈满，贪夫长戚戚。金玉积邱山，贫者望涓滴。邻里死饥寒，亲知行乞食。哀声听不闻，黎颜见岂识。逐臭无时休，昧厥死期逼。馋鬼啸萧墙，祸变难意测。荆棘上华堂，蜗涎遗断壁。似续苦无依，转幸他人泽。烱鉴悬当前，仁者为悲恻。
接闽南富氏姊书
作者：戴亨
朝代：清

万水千山信使稀，书传艰苦到边迟。谩言绝粒真难拯，即便多金岂易赍。目断武夷云起处，魂迷沙漠月沈时。两乡怅望乾坤末，泪洒悲风总未知。
接闽南富氏姊书载饥寒甚迫感赋二章
作者：戴亨
朝代：清

一缄经岁抵荒陲，惊定将开喜复疑。万里身孤艰苦日，十年音断别离时。繁言不尽思亲泪，展读如闻觌面悲。极目南天空浩叹，角声哀咽朔风吹。万里萧条别塞关，十年魂梦绕烟峦。雁回北地肠应断，书望南天泪未乾。闽徼饥寒空我报，边荒衣食胜君难。行间斑剥啼痕满，不忍临风再展看。
接闽南富氏姊书载饥寒甚迫感赋二章·其一
作者：戴亨
朝代：清

一缄经岁抵荒陲，惊定将开喜复疑。万里身孤艰苦日，十年音断别离时。繁言不尽思亲泪，展读如闻觌面悲。极目南天空浩叹，角声哀咽朔风吹。
接闽南富氏姊书载饥寒甚迫感赋二章·其二
作者：戴亨
朝代：清

万里萧条别塞关，十年魂梦绕烟峦。雁回北地肠应断，书望南天泪未乾。闽徼饥寒空我报，边荒衣食胜君难。行间斑剥啼痕满，不忍临风再展看。
掬月溪
作者：戴亨
朝代：清

一带烟光合，柴门隔岸开。乍离尘市远，顿觉利名灰。溪鸟不飞去，山云欲下来。忘机终日坐，幽意自潆洄。
掬月溪
作者：戴亨
朝代：清

美人弄明月，清辉长在手。欲以赠他人，虚明惧难守。
携尊
作者：戴亨
朝代：清

花开千树锦，柳亸一林烟。鹿过溪留迹，云归月满川。携尊乘逸兴，扫石俯流泉。苦被微名束，空知靖节贤。
教授顺天府
作者：戴亨
朝代：清

谩道嵇康七不堪，偶因稽古服微官。宦情莫敌烟霞癖，儒味聊甘苜蓿盘。一代勋猷归鼎鼐，千秋书策属单寒。閒开讲席临轩坐，已见熏风长蕙兰。侯门幸不曳长裾，数仞宫墙寄广居。敢诩圣贤真事业，免教陇亩自耰锄。庭无一事曾挠性，天假閒身且著书。西麓烟霞春正好，冠童携手乐公馀。
教授顺天府·其一
作者：戴亨
朝代：清

谩道嵇康七不堪，偶因稽古服微官。宦情莫敌烟霞癖，儒味聊甘苜蓿盘。一代勋猷归鼎鼐，千秋书策属单寒。閒开讲席临轩坐，已见熏风长蕙兰。
教授顺天府·其二
作者：戴亨
朝代：清

侯门幸不曳长裾，数仞宫墙寄广居。敢诩圣贤真事业，免教陇亩自耰锄。庭无一事曾挠性，天假閒身且著书。西麓烟霞春正好，冠童携手乐公馀。
散步
作者：戴亨
朝代：清

散步开荆户，支颐听鸟音。断云侵榻冷，小雨过山阴。世事终难测，交情不敢深。天留閒岁月，遥寄鹿门心。
散牛啮荻图
作者：戴亨
朝代：清

一犁耕老脱危缰，从此逍遥下石冈。野食不须愁自觅，道旁秋浦荻芦黄。
整屧
作者：戴亨
朝代：清

整屧启荆扉，寻源约邻舍。忽听水声潺，新泉迸阶下。
整屧
作者：戴亨
朝代：清

整屧缘樵径，柴门日色低。鸥行分水叶，燕语落檐泥。藉草杯常把，閒吟杖每携。古来恬淡者，多半乐岩栖。
新婚词
作者：戴亨
朝代：清

首夏熏风长，铿然调玉琴。弦柱本异体，合并成佳音。佳音出钧天，声作鸾凰吟。雌雄相颉颃，听之欢同心。和鸣自兹始，岁久还如今。丝白胶复固，缠绵遂以深。
新春书怀
作者：戴亨
朝代：清

不揽范滂辔，从挥祖逖鞭。名山留大业，吾学慕前贤。白发争先后，新诗记岁年。所伤时屡易，江海意空悬。
新晴
作者：戴亨
朝代：清

积雨溜阶除，临轩玩新霁。幽鸟不惊人，飞来啄山翠。
新正访舒乃来不遇
作者：戴亨
朝代：清

独坐理瑶琴，空鸣太始音。出城寻故识，策马度荒林。霭霭檐前日，嘤嘤窗外禽。相思不相见，归路感何深。
新秋
作者：戴亨
朝代：清

露涤山径清，秋气满林薄。寥寥天宇空，高飞唳孤鹤。
新秋对月口占
作者：戴亨
朝代：清

庭院早凉轻，临风恋夜晴。碧梧疏月影，哀角入云声。缥缈关河望，推迁岁月惊。诗成还自咏，展转动离情。
新霁
作者：戴亨
朝代：清

新霁葛衫轻，閒吟步庭砌。松轩昼忽阴，冉冉流云至。
旅怀
作者：戴亨
朝代：清

孤馆萧条日，严霜酷烈时。乡关凭梦寐，潦倒剩须眉。事业愁中酒，文章醉后诗。百年如过隙，宁不感羁迟。
旅情
作者：戴亨
朝代：清

高原原上暮横烟，辽海燕山路几千。霜介树头催落叶，衣寒天畔未装绵。砌蛩凄语深更月，风□寒敲欲曙天。展转寸心摧已折，秋来终夜不成眠。
早春
作者：戴亨
朝代：清

策杖缘流溪，迤逦春山里。隔浦望村墟，山桃发红蕊。
早春行
作者：戴亨
朝代：清

歌早春，歌思窈。春光可怜亦可伤，词兼哀乐情颠倒。春过已是二月中，却忆初春春日好。此时君相正调元，恩及孩虫答苍昊。繄余野老复何知，但解扶筇事幽讨。寒风冰雪尚盈途，柳色莺声亦杳缈。几点梅花天地心，生机勃勃萌芳草。万类将随大化春，吾辈因之畅怀抱。欢乐情正酣，忧心忽悄悄。高谈四座罗佳宾，众中未有余年老。回首韶华骨暗惊，旧事蹉跎岂堪道。寄语吾徒少壮人，修名建立应须蚤。君不见新杨柳，几日秋风倏枯朽。
早行
作者：戴亨
朝代：清

石磴历崟崎，野花泫朝露。空际但闻香，欲觅不知处。
旱
作者：戴亨
朝代：清

风鼓边声劲，尘埋日色悬。但看阴匝地，不见雨垂天。割下银河水，应沾万顷田。自惭无羽翰，惆怅意茫然。
明妃
作者：戴亨
朝代：清

奉命和戎主，甘心朔漠来。望乡时洒泪，不上李陵台。
明惺斋招余偕隐沧洲
作者：戴亨
朝代：清

我厌尘情秽，君耽遁世高。青山留傲骨，沧海壮诗涛。禾黍占晴雨，园蔬自桔槔。相偕成沮溺，回首笑空劳。
春怨
作者：戴亨
朝代：清

别语分明计日回，香闺深思转徘徊。伤心有约庭前树，寂寞无人花又开。
春感
作者：戴亨
朝代：清

旅眼经春色，翻生物候悲。禽声呼旧侣，花蕊破新枝。怀土情难抑，吟诗句不奇。片云天际远，望久意俱驰。
春斋
作者：戴亨
朝代：清

野性逖尘情，荒斋人独宿。昨夜春雨过，窗前发新绿。
春日书怀
作者：戴亨
朝代：清

崇替何须论，身尊道不违。琴书堪送老，花鸟共忘机。莫以肥甘是，而轻蓬蔂非。但知安素履，随意惜春晖。
春日书怀
作者：戴亨
朝代：清

捧檄卢江空有愿，一身京国怅閒留。彩衣未遂阶前舞，白发重增塞上愁。碧草何心荣客径，黄莺底事唤晴洲。百年马首终无角，出处频伤岁月流。
春日简孟颍仙
作者：戴亨
朝代：清

晴郊野趣耽腐儒，出郭寻春亲鸥凫。花柳多情久相待，溪山有约焉可孤。载酒扁舟故人共，随筇浅草新雨濡。收来蘋池竹里句，将绘辋川摩诘图。
春日过赵氏山庄
作者：戴亨
朝代：清

野树缘溪密，欹桥一径通。枝低衣坠绿，花落鸟争红。山忽开云出，村仍隔水中。主人吟望久，携手步林东。久厌嚣尘秽，晴郊豁旅颜。荡胸春水活，涤虑野云閒。径曲偏宜竹，窗低不碍山。贪吟林色暮，带月返柴关。
春日过赵氏山庄·其一
作者：戴亨
朝代：清

野树缘溪密，欹桥一径通。枝低衣坠绿，花落鸟争红。山忽开云出，村仍隔水中。主人吟望久，携手步林东。
春日过赵氏山庄·其二
作者：戴亨
朝代：清

久厌嚣尘秽，晴郊豁旅颜。荡胸春水活，涤虑野云閒。径曲偏宜竹，窗低不碍山。贪吟林色暮，带月返柴关。
春晴郊望怀诸兄弟
作者：戴亨
朝代：清

碧霄云净树无烟，此日相思倍黯然。好鸟有情皆唤侣，雄边不尽远连天。排江画鹢催潮急，背郭哀笳向晚偏。兄弟他乡如我问，生涯犹拥旧青毡。
春望
作者：戴亨
朝代：清

云捲千峰翠，烟消万壑晴。欲看春景丽，翻使客心惊。鸿雁抟风健，鹪鹩托羽轻。雄边望不尽，归意若悬旌。
春望
作者：戴亨
朝代：清

天涯登眺泪，滴滴堕清笳。雪汨峰头树，春迟塞上花。滞辽归雁少，望越暮云赊。心境同庄舄，哀吟为丧家。
春望
作者：戴亨
朝代：清

陌上杨柳枝，几见春牂牂。陟岵望白云，白云缈茫茫。樊笼日苦羁，念之心忽伤。螴蜳竟何成，心旌空中扬。徘徊重徘徊，凄然泪沾裳。
春郊
作者：戴亨
朝代：清

晴郊缓步草芊绵，背石临流设小筵。媚耳莺声新出谷，娇春柳色细垂烟。已知吾道人情远，且喜芳尊野兴便。如意醉歌如意舞，和风相送入茅檐。
春郊晓望
作者：戴亨
朝代：清

扶桑晴日晓无烟，纵目高冈极远天。山势北来雄帝阙，海潮东去见朝鲜。豳风业就神龙跃，紫塞春随旅雁还。形胜先皇遗迹在，郁葱佳气满辽边。
春闺
作者：戴亨
朝代：清

花落庭閒睡起迟，倦欹鸳枕蹙蛾眉。穿窗忽见归来燕，长叹一声双泪垂。
昭君
作者：戴亨
朝代：清

宁边庙算遣朱颜，不比文姬出汉关。忠节岂劳传画史，巍巍青冢壮胡山。
晓寒
作者：戴亨
朝代：清

霜花侵客袂，岚气障山容。初日出东壁，流辉含远峰。征车寻古道，村舍指乔松。下马思微饮，香醪何处醲。
晓行
作者：戴亨
朝代：清

清眺入深林，露气熏芳芷。野寺闻山钟，遥遥隔溪水。牯牛下崇冈，野禽浴溪水。烟霞蔽茅茨，犬吠深林里。
晓行·其一
作者：戴亨
朝代：清

清眺入深林，露气熏芳芷。野寺闻山钟，遥遥隔溪水。
晓行·其二
作者：戴亨
朝代：清

牯牛下崇冈，野禽浴溪水。烟霞蔽茅茨，犬吠深林里。
晚斋坐雨步纫芷原韵
作者：戴亨
朝代：清

时序春光晚，昏埋雨气深。水连高岸阔，云涌大江沈。岁月淹胥浦，乡关动越吟。松楸天际望，展转莫愁侵。
晚泊
作者：戴亨
朝代：清

古岸维舟后，清灯对酒时。竹深渔唱晚，江迥雁飞迟。无计酬黄石，空怀茹紫芝。飘零归故国，惭愧老天涯。
晚至永安寺迟海涵百
作者：戴亨
朝代：清

竟日历巉岩，耽幽不觉艰。远烟归鸟路，清磬夕阳山。石磴云霞引，松门铁锁攀。主人相失后，徙倚暮崖间。
晴
作者：戴亨
朝代：清

小雨天忽晴，盈眸尽空翠。花落寂无声，随风沾衣袂。
暮
作者：戴亨
朝代：清

疏雨过空阶，暮禽将侣去。野云不归山，夜宿檐前树。
月中桂
作者：戴亨
朝代：清

不老灵根月窟蟠，岂同凡卉有凋残。嫦娥缬佩生仙界，顾兔和丸寿广寒。衰盛每随圆缺转，荣枯应向晦明看。偏于玉露金风后，万古香飘碧落端。
月夜
作者：戴亨
朝代：清

天高秋月明，澄潭复皎洁。山静无人迹，此景唯自悦。
望前山
作者：戴亨
朝代：清

盈眸苍翠深，诘屈寻樵路。转瞬岚气生，忽失前峰处。
望北台早发
作者：戴亨
朝代：清

晓起天无色，星光浸冷溪。荒榛塞古道，野戍听晨鸡。林黑椎埋匿，风生草树嘶。此心长惴惴，残梦逐轮蹄。
望海店吊古
作者：戴亨
朝代：清

茫茫何处是蓬瀛，万顷银涛混太清。徐市孙卿真大猾，秦皇汉武岂长生。雨来岛黑看龙挂，风起崖崩听虎鸣。险历重冈閒吊古，夷歌羌笛总边情。
杂咏
作者：戴亨
朝代：清

炎精始隆赫，玄阴朕已萌。圆魄丽中天，隔宿分亏盈。斯理判洪荒，今古递相更。神人握芦筦，寒律吹忽暖。黔羸让其能，三五遂不远。优游乘化机，升沈自流转。鸿钧旋大运，至道推隆古。危微凛唐虞，胼胝亲神禹。万类跻春和，一身何太苦。所以耄倦勤，思以让天下。许由抱幽贞，虚名何所取。劳逸道且分，飘然问仙侣。一身劳万姓，万姓奉一身。齐晋递争霸，今古判然分。憸民一堕地，造物弛其权。谋生计百出，奔趋各不閒。吁嗟缝掖子，宁不苦饥寒。岁月忽已徂，鶗鴂相悲鸣。霜霰作严寒，繁华伤伶俜。美人隔云端，怅望驰远情。光彩缅中夜，惝恍朝玉京。精霸召玄感，鸾鹤骖群灵。灿然启玉齿，含笑相逢迎。钧天闻广乐，环佩解瑶璚。授以不死药，一粒千万龄。世罕冲霄骨，焉能测渊冥。宝箓示不识，酣饮终馀生。高人无近情，仙灵多变化。鉴别分高卑，器量难强加。崔生冀冲举，白蜺忽委□。亲手授丹药，惊怪挥长戈。昭昭望天路，白日倏已暮。大鸟飞不还，觌面空成误。庸碌何足言，深为奇士怜。三月储刍粮，驾言适万里。资斧竭中途，远道行将已。熠耀散宵光，鼓翼亦自雄。金气一朝至，零落随飘风。所嗟躯命微，不复历春冬。神鲲图南溟，谁能测始终。高楼临大路，上有妖冶子。丽色耀朝阳，新妆何斐亹。巧笑启朱唇，娇歌灿玉齿。当筵试舞衣，纤腰矜旖旎。东风吹芳菲，纷纷落红蕊。红蕊落春前，徘徊怨罗绮。长夜垂空帏，耿耿情缄髓。讵知与士耽，弃蠲从兹始。贾胡利美珠，深藏剖其肤。怀宝未及售，身命已先徂。缅彼蓬藿士，终岁栖绳枢。富贵等浮云，所乐非世图。身贫遭鄙贱，蔑视如泥涂。谁知百年后，名与天地俱。椅桐百尺柯，鸾凰资其实。蓬藿灿枝条，当秋乃萧索。寒暑更相递，岁月一何迫。人生日不遑，终焉将奚得。蓬室岂无谋，所宝非金璧。百年会当尽，荣枯唯自植。螭珠晦其光，贾胡目亦盲。青萍韬其锋，薛烛鉴亦穷。被褐杂驵侩，谁知为韩康。生意汨严寒，枯荄茁春阳。蓄德贵玄同，迷阳乃无伤。光芒众所指，跃冶惊不祥。虽有万镒珍，用之何能臧。进退能自权，道重身亦安。鄙夫患得失，灾祸乃相干。神龟曳其尾，泥涂甘自委。迹远庙牺荣，所处无悲喜。蜻蛉游天地，飞飞无已时。胶饴一朝调，遂为童子欺。贪者或不察，旁观尔应知。
杂咏·其一
作者：戴亨
朝代：清

炎精始隆赫，玄阴朕已萌。圆魄丽中天，隔宿分亏盈。斯理判洪荒，今古递相更。神人握芦筦，寒律吹忽暖。黔羸让其能，三五遂不远。优游乘化机，升沈自流转。
杂咏·其七
作者：戴亨
朝代：清

高楼临大路，上有妖冶子。丽色耀朝阳，新妆何斐亹。巧笑启朱唇，娇歌灿玉齿。当筵试舞衣，纤腰矜旖旎。东风吹芳菲，纷纷落红蕊。红蕊落春前，徘徊怨罗绮。长夜垂空帏，耿耿情缄髓。讵知与士耽，弃蠲从兹始。
杂咏·其三
作者：戴亨
朝代：清

一身劳万姓，万姓奉一身。齐晋递争霸，今古判然分。憸民一堕地，造物弛其权。谋生计百出，奔趋各不閒。吁嗟缝掖子，宁不苦饥寒。
杂咏·其九
作者：戴亨
朝代：清

椅桐百尺柯，鸾凰资其实。蓬藿灿枝条，当秋乃萧索。寒暑更相递，岁月一何迫。人生日不遑，终焉将奚得。蓬室岂无谋，所宝非金璧。百年会当尽，荣枯唯自植。
杂咏·其二
作者：戴亨
朝代：清

鸿钧旋大运，至道推隆古。危微凛唐虞，胼胝亲神禹。万类跻春和，一身何太苦。所以耄倦勤，思以让天下。许由抱幽贞，虚名何所取。劳逸道且分，飘然问仙侣。
杂咏·其五
作者：戴亨
朝代：清

高人无近情，仙灵多变化。鉴别分高卑，器量难强加。崔生冀冲举，白蜺忽委□。亲手授丹药，惊怪挥长戈。昭昭望天路，白日倏已暮。大鸟飞不还，觌面空成误。庸碌何足言，深为奇士怜。
杂咏·其八
作者：戴亨
朝代：清

贾胡利美珠，深藏剖其肤。怀宝未及售，身命已先徂。缅彼蓬藿士，终岁栖绳枢。富贵等浮云，所乐非世图。身贫遭鄙贱，蔑视如泥涂。谁知百年后，名与天地俱。
杂咏·其六
作者：戴亨
朝代：清

三月储刍粮，驾言适万里。资斧竭中途，远道行将已。熠耀散宵光，鼓翼亦自雄。金气一朝至，零落随飘风。所嗟躯命微，不复历春冬。神鲲图南溟，谁能测始终。
杂咏·其十
作者：戴亨
朝代：清

螭珠晦其光，贾胡目亦盲。青萍韬其锋，薛烛鉴亦穷。被褐杂驵侩，谁知为韩康。生意汨严寒，枯荄茁春阳。蓄德贵玄同，迷阳乃无伤。光芒众所指，跃冶惊不祥。虽有万镒珍，用之何能臧。
杂咏·其十一
作者：戴亨
朝代：清

进退能自权，道重身亦安。鄙夫患得失，灾祸乃相干。神龟曳其尾，泥涂甘自委。迹远庙牺荣，所处无悲喜。蜻蛉游天地，飞飞无已时。胶饴一朝调，遂为童子欺。贪者或不察，旁观尔应知。
杂咏·其四
作者：戴亨
朝代：清

岁月忽已徂，鶗鴂相悲鸣。霜霰作严寒，繁华伤伶俜。美人隔云端，怅望驰远情。光彩缅中夜，惝恍朝玉京。精霸召玄感，鸾鹤骖群灵。灿然启玉齿，含笑相逢迎。钧天闻广乐，环佩解瑶璚。授以不死药，一粒千万龄。世罕冲霄骨，焉能测渊冥。宝箓示不识，酣饮终馀生。
李廉衣来京己两月矣遍寻不晤感赋
作者：戴亨
朝代：清

道义偶然合，绸缪遂至今。早知松柏性，不畏雪霜侵。阔别三年久，相思此日深。徽音如在望，跂睇缈云岑。几度扶筇出，寻君空复还。萧斋肠若结，孤榻梦相关。梁苑何能到，青云不可攀。窗禽春唤侣，终日语绵蛮。
李廉衣来京己两月矣遍寻不晤感赋·其一
作者：戴亨
朝代：清

道义偶然合，绸缪遂至今。早知松柏性，不畏雪霜侵。阔别三年久，相思此日深。徽音如在望，跂睇缈云岑。
李廉衣来京己两月矣遍寻不晤感赋·其二
作者：戴亨
朝代：清

几度扶筇出，寻君空复还。萧斋肠若结，孤榻梦相关。梁苑何能到，青云不可攀。窗禽春唤侣，终日语绵蛮。
李徵君虚斋九十初度四章章八句
作者：戴亨
朝代：清

鹤鸣于天，鱼跃于藻。有美一人，冰雪在抱。缟衣茹藘，于尘之表。我欲觏之，蒹葭缥缈。南山在宇，源泉在户。税驾东郊，遵彼畎亩。课我农人，欣觇禾黍。非力不食，安兹乐土。衡门之下，有书有琴。爰居爰处，载鼓载吟。天地其庐，万类其襟。山高出云，庶几遐心。优游泉石，九十其年。云诡波谲，变历万千。唯兹高蹈，德音不迁。既寿且康，以笃后贤。
李徵君虚斋九十初度四章章八句
作者：戴亨
朝代：清
体裁：四言诗

鹤鸣于天，鱼跃于藻。有美一人，冰雪在抱。缟衣茹藘，于尘之表。我欲觏之，蒹葭缥缈。（一章）南山在宇，源泉在户。税驾东郊，遵彼畎亩。课我农人，欣觇禾黍。非力不食，安兹乐土。（二章）衡门之下，有书有琴。爰居爰处，载鼓载吟。天地其庐，万类其襟。山高出云，庶几遐心。（三章）优游泉石，九十其年。云诡波谲，变历万千。唯兹高蹈，德音不迁。既寿且康，以笃后贤。（四章）
松山
作者：戴亨
朝代：清

想像先皇用武奇，书生背水阵何为。真人天启无疆祚，沧海潮吞百万师。此日河山存战垒，盛时冠带奉边陲。生逢累洽重熙后，开国规模动远思。
板桥真武庙
作者：戴亨
朝代：清

古寺覆寒云，下马聊独往。四顾无人声，风蝉树间响。
枯树寒雅图
作者：戴亨
朝代：清

阴云如墨树苍黄，空谷无人雪满冈。野雀集枯甘寂寞，不随春燕入雕梁。
查验任邱被水山庄
作者：戴亨
朝代：清

永夜不能寐，晨兴信仆夫。人烟衰草白，秋色暮云孤。野艇冲冰入，残黎隔岸呼。皇恩来救汝，不是吏催租。
柬同社诸君
作者：戴亨
朝代：清

孤云久无依，倦鸟亦应返。胡为迟暮年，而不思栖遁。劳生会有营，泉石情空缅。俗务讵能羁，人苦不自遣。方外觅佳游，聊作尘世隐。况兹同社人，襟期尽萧散。相见无俗谈，淹留畅清眄。触目各成吟，晚就斋厨饭。入山何必深，会心不在远。形迹谁能拘，越礼亦非善。岂学嵇阮徒，山阳恣慢诞。
柳泉
作者：戴亨
朝代：清

弱柳迷烟浑欲雨，柳根㶁㶁泉吞吐。春来黄鸟唤春晴，水面金梭织金缕。
梅
作者：戴亨
朝代：清

草木凋枯日，冰霜酷烈时。香深天地苦，花发古今奇。岁月嗟何暮，风光占未迟。孤芳谁独赏，应与野人期。
梦杨澍三
作者：戴亨
朝代：清

故人来我梦，告我家垂死。同生百年中，半生已如此。圣贤漠不援，诗书徒空纸。怜君愧我贫，泪下不能止。精诚结中夜，欲别情逶迤。轻肥遍市朝，蹭蹬君独尔。古调乏赏音，庸碌多知己。男儿不惊人，等伦直无耳。经纶起屠钓，勉力愿无已。
梦王贡九
作者：戴亨
朝代：清

昼想夜复亲，梦谈畅魂魄。互惜十年馀，曾不如贾客。志奢遂觉难，情怀各千百。慷慨多苦心，奋激髯如戟。携手不忍判，相对数畴昔。世友孰君良，阅历思尤迫。释耒起蓬蒿，贤路坦不僻。高蹈勿庸言，乾坤此重责。
榆关遇雨
作者：戴亨
朝代：清

萧萧红叶落，历历雁声过。一夜榆关雨，愁听出塞歌。
樱桃沟
作者：戴亨
朝代：清

山前山后云峰立，草笠芒鞋此一经。怪石狰狞蹲虎豹，急湍高下斗雷霆。攀藤路古缘纤末，斜日烟深入杳冥。携手？砑时一啸，野鸥惊起落沙汀。